Ono što se dešava u Bjelorusiji je kriza vlasti, autoritarne vlasti koja ne može da prihvati logiku demokratije i održava se na silu, izjavio je francuski predsjednik Emanuel Makron, te dodao da “Lukašenko mora da ode”.\nEvropska unija je u četvrtak saopštila da ne priznaje Lukašenka za predsjednika Bjelorusije zbog velikih protesta širom zemlje koji dovode u pitanje rezultate prošlomjesečnih predsjedničkih izbora, za koje je Lukašenko tvrdio da je ubjedljivo pobijedio, dok pristalice opzicije smatraju da su izbori namješteni.\nU jučerašnjem obraćanju na virtuelnom sastanku Generalne skupštine Ujedinjenih nacija, bjeloruski ministar inostranih poslova upozorio je na miješanje zapadnih zemalja i nametanja sankcija zbog predsjedničkih izbora u zemlji i vladinog odgovora na demonstracije.\n“Vidimo pokušaje destabilizacije situacije u zemlji. Uplitanja u naše unutrašnje poslove, sankcije i druga ograničenja u Bjelorusiji imaće suprotan efekat i apsolutno su štetni za sve”, rekao je šef bjeloruske diplomatije.\nTags #Aleksandar Lukašenko #Emmanuel Macron


Valjevo: Mormoni donirali 62.000 dolara za vodovod : Nadlanu.com\nValjevo: Mormoni donirali 62.000 dolara za vodovod\nObjavljeno 7. jun 2013. / 20:10:16\nTa crkva iz SAD finansiraće nabavku materijala za izgradnju vodovoda do romskih naselja Divlje brdo i Gornja Grabovica. Vovodod treba da bude završen do decembra 2014. godine. Tada bi voda iz Valjevskog vodovoda trebalo da stigne do rezervoara na Divljem brdu izgradnjom magistralnog cevovoda Valjevo-Brankovina što finansiraju država i Grad Valjevo.\nIzgradnjom cevovoda do Brankovine omogućiće se uredno snabdevanje kvalitetnom vodom za piće oko 10.000 potrošača od gradskog naselja Peti puk, preko Kličevca, Rađevog sela i Gornje Grabovice, do Brankovine i Balačke.\nMIA BORISAVLJEVIĆ ISKRENO: Ema je sada u šoku jer smo Bojan…\nTaj projekat je jedna od humanitarnih akcija koje u Valjevu i okolnim selima sprovode misionari mormonske crkve Isusa Hrista - svetaca poslednjih dana. Ta crkva je 2012. godine poklonila 13 miliona dinara za izgradnju rezervoara i lokalnog vodovoda u romskom naselju Balačka, a materijal nabavljen njihovom donacijom korišćen je i za rekonstrukciju seoskog vodovoda Kukalj i za izgradnju vodovoda u selu Lukavac.\nMormoni su poklonili i 160 invladiskih kolica koja koštaju 2,5 miliona dinara, a fizikalni terapeuti-aktivisti te crkve održali su obuku za osoblje Valjevske bolnice, Doma zdravlja i volontere Crvenog krsta.


U pripremi zakon o denacionalizaciji\nMinistar za ekonomske odnose s inostranstvom u Vladi Republike Srbije i koordinator Ministarstva finansija Milan Parivodić najavio je danas da će najkasnije za mesec i po dana biti pripremljen zakon o denacionalizaciji, kao i zakon o decentralizaciji državne svojine.\nParivodić je na forumu Nacionalne alijanse za lokalni ekonomski razvoj rekao da će Ministarstvo finansija mnogo efikasnije i brže raditi na pripremi zakona o denacionalizaciji imovine oduzete bivšim vlasnicima. On je objasnio da će kao osnovni model supstitucije imovine opštim zakonom o denacionalizaciji biti predložena prirodna restitucija, uz korektivni mehanizam naknade i obeštećenja bivših vlasnika. Ministar je naglasio da je Vlada formirala radnu grupu za izradu građanskog zakonika i dodao da još nedostaje zakon o svojinsko-pravnim odnosima kako bi se poboljšalo stanje u toj oblasti.\nParivodić je ukazao na to da novi Ustav obezbeđuje solidan ekonomski okvir za razvoj tržišne i liberalne ekonomije jer jasno definiše oblike svojine, uvodi evropske principe i propisuje uslove koji obezbeđuju privrednu konkurentnost i otvorenost društva. Prema njegovim rečima, da bi Ustav garantovao pravnu sigurnost, potrebno je nezavisno sudstvo koje će obezbediti poštovanje obligacionih ugovora i zaštitu pravne sigurnosti i stranih i domaćih ulagača.


Kiparski predsednik Anastasiades: Čavušogluova izjava da se neće vratiti za pregovarački sto me rastužuje\nU pisanoj izjavi, predsednik Republike Kipar Nicos Anastasiades odgovorio je na izjave turskog ministra spoljnih poslova Mevluta Čavušoglua danas u Turskoj nacionalnoj skupštini, razjašnjavajući svoje ciljeve.\nNicos Anastasiades u svojoj izjavi napominje: „Duboko sam ožalošćen izjavama turskog ministra spoljnih poslova, koje u suštini šalju poruku da se turska strana neće vratiti za pregovarački sto ako se ne ispune njeni zahtevi.\nŽelim jasno reći da pod pretnjama i uslovima koje postavlja Turska, ne samo da nije stvorena potrebna pozitivna klima, već su i napori koji je uložio Generalni sekretar takođe kontaminirani.\nŽeleo bih da ponovim svoju odlučnost da tokom trilateralnog sastanka sa Generalnim sekretarom UN ponovim izraženu političku volju kiparskih Grka da se dogovorimooko načina i obima pregovora, kako bi se stvorili uslovi za kreativni dijalog te kako bismo mogli doći do zaista funkcionalnog i održivog rešenja kiparskog problema, u okviru rezolucija UN-a, daleko od garantora, prisustva stranih trupa i zavisnosti od bilo koga.\nNaš cilj je bio i ostao stvaranje potpuno nezavisne i suverene države, sa punim poštovanjem ljudskih prava svih naroda na Kipru, kiparskih Grka i kiparskih Turaka, koja će biti zasnovana na principima i vrednostima EU, čiji Kipar jeste i ostaće član. “\nRanije je, govoreći pred odborom za budžet Narodne skupštine Turske o budžetu svog ministarstva za 2020. godinu, Mevlut Čavušoglu rekao da Turska ne razmišlja da sedne za pregovarački sto pod trenutnim uslovima za kiparsko pitanje, dodajući da za pokretanje bilo kakvog novog procesa, nejasnoća o političkoj ravnopravnosti treba biti ukinuta.\n„Turska, koja ima najveću obalu na istočnom Mediteranu, ima zakonska prava i interese u morskim oblastima zapadno i severno od Kipra. Naša zemlja je preduzela neophodne mere da ih zaštiti i nastaviće da ih preduzima “, rekao je turski ministar spoljnih poslova.\nKazao je da drže otvorena vrata za dijalog sa Grčkom, ali što se tiče kiparskog pitanja, on ne misli da će Turska sesti za sto pod postojećim uslovima.\n„Želeo bih da u vašem prisustvu napomenem da po nacionalnom pitanju kiparskog problema više nećemo sedeti za pregovaračkim stolom samo radi forme. Rekli smo sagovornicima da je za pokretanje novog procesa potrebno najpre ukloniti sve nejasnoće u pogledu političke jednakosti dveju strana“, dodao je turski ministar spoljnih poslova.\nŠto se tiče EU, Mevlut Čavušoglu je napomenuo da uprkos problemima Unije sa Turskom, njegova zemlja vidi proces pridruživanja kao strateški cilj. „Međutim, stav EU prema našoj zemlji je nepravedan i neprihvatljiv. EU nije preduzela korake za prevazilaženje krize poverenja koja je stvorena nakon pokušaja državnog udara 15. jula. Takođe, davanjem verodostojnosti neutemeljenim tvrdnjama terorističke organizacije i njenih pristalica stvorena je negativna klima koja se odnosi na operaciju Izvor mira. EU ne samo da ne prati na odgovarajući način važne događaje u regionalnoj i međunarodnoj oblasti, već takođe ne procenjuje njihove uzroke i posledice na objektivan i sveobuhvatan način. Najnoviji primer videli smo u nepromišljenim odlukama koje su donete za Albaniju i Severnu Makedoniju na Balkanu“.\nNa kraju, Mevlut Čavušoglu rekao je da su i dalje uvereni da će, ako EU shvati greške koje je napravila i vide vrednost koju bi dodala Turska pristupanjem Uniji, odnosi biti korisni za obe strane i da će poverenje biti vraćeno. Zaključio je: „U tom kontekstu, posebnu važnost pridajemo ažuriranju carinske unije i ukidanju viznog režima“ ./ ibna


V. Rudić, J. Vukašinović, V. Rajković « Krize – Izveštavanje u kriznim situacijama :: Filozofski fakultet, Novi Sad\nV. Rudić, J. Vukašinović, V. Rajković\nPosts by V. Rudić, J. Vukašinović, V. Rajković\nEkonomska kriza jača od zemljotresa\n18/01/2010 - 13:13\nPrirodne katastrofe je teško sprečiti, ali postoje različiti načini da ublažimo njihove posledice. Kada je reč o zemljotresima, najbitnije je da su objekti adekvatno sagrađeni, kako bi se izbegle ljudske žrtve, a materijalna šteta svela na minimum. Pri gradnji objekata, ljudi često sigurnost stavljaju na drugo mesto, a razlog tome je uglavnom finansijski faktor.\nRazorni zemljotresi u regionu\n15/12/2009 - 23:21\nKotor, Dubrovnik i Skoplje samo su neki od balkanskih gradova koji su u potpunosti uništeni razornim zemljotresima. Seizmolozi tvrde da u našem regionu ne mogu da se dogode zemljotresi jači od šest stepeni po Rihterovoj skali koji su, zapravo, umerene jačine. Ipak, zavisno od dubine hipocentra, oni mogu da izazovu katastrofalne posledice.\nZemljotresi – nepredvidljivi a katastrofalni\n15/12/2009 - 23:11\nZa razliku od mnogih katastrofa, zemljotrese je skoro nemoguće predvideti, a potpuno nemoguće izbeći. Ubrajaju se u najstrašnije prirodne katastrofe.Na Zemlji se godišnje prosečno događa više od stotinu katastrofalnih zemljotresa i oko milion manjih potresa, oni jači su ređi i pojavljuju se svakih pet do deset godina.\nMaja Adrovac oslobođena optužbi za saučesništvo: Ovo su svi detalji sa suđenja za pokušaj ubistva Milana Beka\nU Beogradu uhapšena dvojica zbog izazivanja udesa i nepružanja pomoći povređenom\nKrijumčarima Albanaca potonulih i Tisi potvrđen zatvor\nU Nemačkoj uhapšen srpski državljanin serijski silovatelj\nIzvučeno telo mladića koji je nestao u Bovnskom jezeru\nZaplena na Batrovcima: Više od 60.000 evra sakrili ispod sedišta foto


#Uprava policije Crne Gore – Portal Kolašin\n#Uprava policije Crne Gore\nTags : #Uprava policije Crne Gore\nU užoj trci za novog direktora Uprave policije priključio se i službenik podgoričke policije Zoran Braunović, saznaje Dan. Usmeno i pisano testiranje kandidata obaviće se 16. februara, sa početkom u 7 sati, a dan kasnije biće poznata tri najbolja kandidata. Ministar unutrašnjih poslova Sergej Sekulović će 18. februara Vladi predložiti novog direktora Uprave policije. Gotovo je izvjesno da […]Detaljnije\nUprava policije: Akcija Zamka u toku, pretresi na 30 lokacija\nUprava policija saopštila je da sprovodi akcijju Zamka, u kojoj se sporvode akivnosti na prikupljanju podataka o pripadnicima organizovane kriminalne grupe koja se sumnjiči za krijumčarenje 2, 5 tone marihuane. Policija vrši pretrese na 30 lokacija u više crnogorskih gradova, Iz policije kazali su takođe da je u pitanju desetomjesečne istrage sa međunarodnim partnerima.Detaljnije\nSlužbenici Odjeljenja za unutrašnju kontrolu policije su tokom 2020. godine, izvršili kontrole zakonitosti postupanja policijskih službenika na osnovu 45 pritužbi građana. Nakon sprovedenih postupaka kontrole, u pet slučajeva (11,11 odsto od ukupnog broja), pritužbe su ocijenjene osnovanim, saopšteno je Vikend novinama iz Odjeljenja za unutrašnju kontrolu policije. “U četiri slučaja, izvještaji o izvršenim provjerama, sa […]Detaljnije\nKonkurs za direktora Uprave policije juče je zvanično završen, a prijavilo se osam kandidata. Međutim, ova brojka možda i nije konačna jer su kandidati imali pravo da se prijave i putem pošte, tako da će se konačan broj znati za par dana, pišu Dnevne novine. Osim šefa Specijalnog policijskog odjeljenja Dragana Radonjića, konkurisali su i advokat Dražen […]Detaljnije\nNa konkurs za direktora Uprave policije prijavili su se Zoran Brđanin, Dragan Klikovac i Milan Delić, saznaje Dan. Kao kandidati spominju se još i šef tima glavnog specijalnog državnog tužioca Milivoja Katnića Dragan Radonjić, Predrag Šuković i bivši funkcioner Uprave policije Miodrag Laković. Uprava za kadrove je 28. decembra 2020. godine objavila javni konkurs za izbor direktora Uprave […]Detaljnije\nSa Joanikijem u hramu pričali o očuvanju mira na Cetinju\nČelnici bezbjednosnog sektora sastali su se 4. januara sa administratorom Mitropolije crnogorsko-primorske Joanikijem u Hramu Hristovog Vaskrsenja, s ciljem da zajednički dogovore model kako da se na Badnji dan ne ugrozi bezbjednosna situacija. Pobjeda piše da su ministar unutrašnjih poslova Sergej Sekulović i v.d. direktora Uprave policije Vesko Damjanović s Joanikijem razgovarali u Hramu Hristovog […]Detaljnije\nCrnogorski nadležni organi, prenosi portal FOS media, prema podacima saopštenim iz Uprave policije, potražuju 285 osoba koje se nalaze u bazi podataka traženih osoba Interpola, piše Dan. Tokom prošle godine uhapšena je 31 osoba po međunarodnim potjernicama raspisanih od strane inostranih NCB Interpola, od kojih su njih sedam članovi organizovanih kriminalnih grupa. Po međunarodnim potjernicama […]Detaljnije\nU posljednja 24 sata šest saobraćajnih nezgoda\nU Crnoj Gori u protekla 24 sata dogodilo se šest saobraćajnih nezgoda u kojima je jedna osoba lakše povrijeđena. Iz Operativno komunikacionog centra Uprave policije kazali su da se u Podgorici dogodilo pet nezgoda i jedna u Nikšiću. Izdato je 36 naloga za uplatu novčanih kazni i podnijeto sedam prekršajnih prijavaDetaljnije


Bogdan Tanjević - Blic Sport\nPROTIV ZVEZDE Tanjević: Navijao sam za Budućnost u finalu, sviđa mi se kako radi Džikić\nLegendarni košarkaški stručnjak Bogdan Tanjević istakao je da mu je veoma drago što je Budućnost osvojila ABA ligu, te da je verovao u Aleksandra Džikića, njegov rad i igrače podgoričkog tima.\nTanjević u Sarajevu najavio 6. Međunarodni simpozijum o sportu, na "SIMPOSAR" stižu Osim, Džajić, Razija...\nBogdan Tanjević, predsednik Organizacionog odbora i direktor Sabahudin Topalbećirević zvanično su u sarajevskom hotelu „Europe“ najavili 6. Međunarodni simpozijum o sportu "SIMPOSAR 2017".\nĐorđević i Tanjević o "prozorima", pravilima, NBA, Žeravici, Bori Stankoviću, emocijama...\nIzlazak Bogdana Tanjevića i Aleksandra Đorđevića pred novinare uoči početka “Trofeja Beograd” dugo će pamtiti prisutni predstavnici “sedme sile”. Selektor Crne Gore, koji posle premijere sa Grcima u petak, u nedelju od 21 sat igra sa našim državnim timom, uz dosta pošalica, pa i psovki iznosio je sve šta mu je na pameti i srcu.\nZVEZDINA BORBA ZA TOP 8 Tanjević za "Alo!": Evroliga simpatiše Darušafaku\nBogdan Tanjević, trener koji je sarajevsku Bosnu doveo do evropske titule davne 1979, odličan je poznavalac turske košarke, sa čijom je reprezentacijom osvojio srebrnu medalju na Prvenstvu sveta 2010.\nTanjević novi selektor Crne Gore!\nUmesto Luke Pavićevića na mesto selektora košarkaša Crne Gore stiže legendarni Bogdan Tanjević.\nTanjević: Srbija jedan od pet favorita\nKošarkaški trener Bogdan Tanjević rekao je da je Srbija među pet najvećih favorita na predstojećem Evropskom prvenstvu.\nTanjević za "Blic": Ako Srbija veruje u zlato - osvojiće ga!\nBićete još jači nego ovog leta u Španiji i za mene ste, uz Francusku i Španiju, veliki favoriti za zlato. Samo da Sale ubedi igrače da to zaista i mogu - kaže Tanjević.\nAtaman zamenio Tanjevića na klupi Turske\nTrener Galatasaraja Ergin Ataman imenovan je za novog selektora košarkaške reprezentacije Turske i na toj funkciji zameniće Bogdana Tanjevića.\nTanjević za "Blic" posle lekcije od Dudinih "orlova": Video sam šampionsku Srbiju\nZa košarkaše Srbije Evropsko prvenstvo može da počne odmah. Što pre, to bolje. Ovako trenutno nije spremna nijedna reprezentacija, verujte mi da retko ko može da dođe u Istanbul i onako nas pobedi. Kako to Duda Ivković sve uklopi, iako uvek toliko njih otkaže, pa to je da se zapitaš, čoveče - oduševljen je igrom “orlova” Bogdan Tanjević, selektor Turske, na svega osam dana do početka šampionata u Sloveniji.\nTurska treća na Trofeju Beograda, Tanjević očekuje uspon forme\nKošarkaška reprezentacija Turske osvojila je u Beogradu treće mesto na Trofeju Beograda, pošto je savladala selekciju Ukrajine sa 72:64 (16:14, 13:20, 22:14, 21:16).


EU pomaže BiH Upravi za indirektno oporezivanje u napretku ka evropskim standardima\nRezultati projekta koji je finansirala Evropska unija kako bi se unaprijedili kapaciteti Uprave za indirektno oporezivanje predstavljeni su danas u Banjoj Luci. Ovaj projekat predstavljao je nastavak podrške EU BiH Upravi za indirektno oporezivanje u daljem usklađivanju sa pravnom stečevinom EU i efektivnoj primjeni zakonskih propisa i praksi u oblasti indirektnog oporezivanja u BiH. Vrijednost projekta bila je 1 milion eura, a implementirala ga je Agencija za evropske integracije i ekonomski razvoj (AEI), Saveznog ministarstva finansija Austrije.\nProjekat je pružio pomoć organima vlasti BiH kroz izradu Zakona o porezu na dodatu vrijednost (PDV) i Pravilnika o PDV, Zakona o akcizama i Pravilnika o akcizama, Odluke o primjeni Zakona o carinskoj politici BiH (ZCP), raznih instrukcija i metodologija u oblastima zabrana i ograničenja uključujući prava intelektualne svojine (IPR), interne revizije, analize rizika i naknadne carinske kontrole. Izrađena je knjiga sa praktičnim primjerima u oblasti PDV što olakšava tumačenje zakona za zainteresovane strane. Praktična uputstva i smjernice za carinske službenike, poreske inspektore i privredne subjekte će olakšati primjenu zakonskih propisa iz oblasti carine i akciza.\nTokom radionica iz oblasti strateškog planiranja i poslovnih standarda, kao i komunikacije i saradnje, projekat je omogućio bolje razumijevanje metodologija EU i boljeg usklađivanja sa međunarodnim standardima.\nAmbasador Lars-Gunnar Wigemark šef Delegacije EU i specijalni predstavnik EU u BiH naglasio je da ovaj process mora biti transparentan, te da građani moraju imati na raspolaganju informacije na koji način i u koju svrhu se prikupljaju porezi. “Ovaj projekat ne samo da je osigurao usklađivanje bh. legislative sa akijem EU, već će omogućiti i bolje zakonodavstvo i politike koje će konkretno uticati na poboljšanje života građana“, istakao je Wigemark.\nDirektor Uprave za indirektno oporezivanje dr. Miro Džakula posebno je istakao značaj Uprave kao institucije za fiskalnu stabilnost svih nivoa vlasti u BiH i dodao: “Želim se iskreno zahvaliti Evropskoj uniji za svu pomoć koja je, do danas, od ulaganja na graničnim prelazima, do ovog projekta, u ovu Upravu za neizravno oporezivanje uložila preko 50 miliona eura”.\nTokom konferencije su takođe predstavljeni osnove za primjenu i važnost zajedničkog sistema provoza EU ‘Novi kompjuterizovani sistem provoza’ (NCTS), koji se koristi u svim državama članicama EU, državama EFTA, i nekim državama kandidatima. Ovaj u potpunosti elektronski sistem provoza trebao bi pojednostaviti sve postupke provoza i omogućiti BiH da pristupi Evropskoj konvenciji o zajedničkom postupku provoza. U okviru projekta urađeno je jako mnogo na postizanju usklađenosti zakonske legislative iz oblasti indirektnih poreza sa legislativom EU.\nEU nastavlja pružati pomoć BiH u usklađivanju sa standardima i praksom EU, te je stoga novi projekat vrijedan 1,7 miliona eura nedavno potpisan da pomogne BiH u uspostavljanju NCTS.


DECA „POPOVIĆEVE“ 1.SEPTEMBAR DOČEKALA U NOVOJ, MODERNOJ ŠKOLI\nHome > Gradske vesti > DECA „POPOVIĆEVE“ 1.SEPTEMBAR DOČEKALA U NOVOJ, MODERNOJ ŠKOLI\n1 Septembra, 2020 1 Septembra, 2020 admin595Leave a Comment on DECA „POPOVIĆEVE“ 1.SEPTEMBAR DOČEKALA U NOVOJ, MODERNOJ ŠKOLI\nĐaci Osnovne škole „Jovan Popović“ u Sremskoj Mitrovici novu školsku godinu započeli su u najmodernijoj školi u Srbiji. za čiju izgradnju i opremanje je Pokrajinska vlada, uz podršku lokalne samouprave, izdvojila 382 miliona dinara.\nNovi objekat površine oko 4100 kvadratnih metara, sa kapacitetom za 1200 učenika, zamenio je školu koja je izgrađena šezdesetih godina i koja je bila u veoma lošem stanju.\n„Školsku godinu đaci Osnovne škole „Jovan Popović“ počinju u novim klupama u novoj školi. Za manje od dve godine izgradili smo novi objekat i potpuno ga opremili čime su od danas stvoreni uslovi za savremeniji sistem školovanja. Ova škola je simbol naše budućnosti, naše mladosti, simbol jedne nove Srbije koju svi zajedno gradimo“, rekao je predsednik Pokrajinske vlade Igor Mirović nakon otvaranja škole.\nKako je naveo, Pokrajinska vlada je u protekle četiri godine realizovala brojne projekte u cilju unapređenja i poboljšanja uslova školovanja u svim obrazovnim ustanovama.\n„Pokazali smo da se zajedničkim radom, okupljanjem oko projekata i saradnjom na svim nivoima vlasti može učiniti mnogo i na planu obrazovanja. Ovo je veliki dan za đake, učitelje, nastavnike i sve zaposlene ove škole, ali i za celu Sremsku Mitrovicu“, rekao je Mirović, poželevši srećan početak školske godine svim učenicima.\nMinistar prosvete, nauke i tehnološkog razvoja Mladen Šarčević istakao je da je škola veoma dobro opremljena i da su nabavkom moderne opreme stvoreni uslovi za izvođenje savremene nastave.\n„Tokom leta su izvođeni radovi na čak 192 škole u Srbiji, a ova škola je jedna od njih. Stvaramo najbolje uslove za učenje i odrastanje dece, unosimo novine u nastavni program, osavremenjujemo nastavu i taj trend moramo nastaviti“, izjavio je ministar Šarčević.\nZamenica gradonačelnika Sremske Mitrovice Svetlana Milovanović rekla je da je otvaranjem ove škole ostvaren san svih građana Sremske Mitrovice, ističući da je to učinjeno zahvaljujući Pokrajinskoj vladi i njenom predsedniku Igoru Miroviću.\nOcenjujući da je ova škola jedan od najsavremenijih objekata tog tipa u Srbiji, direktor OŠ „Jovan Popović“ Slobodan Stojilković rekao je da nova zgrada donosi bolje sutra za sve đake, nastavno i drugo osoblje, jer će im, kako je naveo, omogućiti lakši rad, kvalitetnije uslove za školovanje i savladavanje gradiva.\nOtvaranju škole prisustvovali su i pokrajinski sekretar za obrazovanje, propise, upravu i nacionalne manjine – nacionalne zajednice Mihalj Njilaš i direktor Uprave za kapitalna ulaganja AP Vojvodine Nedeljko Kovačević.\nRaskrinkani očajnički potezi Nebojše Zelenovića: Zbog “fotelje” kupuje glasove po šabačkim selima!\nSRAMNO PONAŠANJE NEBOJŠE ZELENOVIĆA: Ugrožena bezbednost građana Šapca


Pirotski poljoprivrednici obišli najvećeg svetskog proizvođača kalemova vinove loze u Italiji | Pirot vesti\nPočetna/Lokalna samouprava/Pirotski poljoprivrednici obišli najvećeg svetskog proizvođača kalemova vinove loze u Italiji\nPedesetak pirotskih poljoprivrednika tokom prvog dana boravka u Italiji obišlo je juče pogone najvećeg svetskog proizvođača kalemova vinove loze – “Vivai Cooperativi Rauscedo”, u okolini Venecije. Pirotski poljoprivrednici upoznati su sa svim segmentima rada ove kooperative koja okuplja preko 250 proizvođača iz ovog dela Italije.\nKako je Pirotskim vestima kazao menadžer za izvoz u ovoj kooperativi Rafaele Nieta, ova kompanija će ove godine proizvesti čak 91 milion kalemova vinove loze.\n-Naša kompanija je kooperativa koja okuplja preko 250 proizvođača. Kooperativa je osnovana 1933. i za poslednje 85 godine mi imamo odličnu saradnju i kooperaciju kako bi ostvarili krajnji rezultat a to je najbolji kvalitet za naše kupce. Tajna uspeha su visoki standardi kvaliteta i saradnja-kaže on i dodaje:\n-Članovi naše kooperative su uglavnom proizvođači gde se ovaj posao prenosi sa kolena na koleno. Zbog toga je saradnja zaista na visokom nivou i to je tajna našeg uspeha-kazao je Nieta.\nGoran Svetozarević, stručnjak za vinogradarstvo kazao je da su poljoprivredni proizvođači iz Pirota, među kojima je bilo i vinogradara, mogla da zahvaljujući ovoj poseti stekne dragocena iskustva i upozna se sa najmodernijim tehnologijama u ovoj oblasti.\nGrupa od pedesetak poljoprivrednika u Italiji će na stručnoj ekskurziji boraviti do 10. decembra a do onda će obići i ogromne farme kašmir-koza, velike plantaže jabuka, vodeće italijanske pčelare i mnoge druge proizvođače koji u svojoj poljoprivrednoj proizvodnji koriste najmodernije tehnologije i metode.\nMogu li Beli ove godine do najvećeg uspeha u istoriji kluba…\nPirotski poljoprivrednici u decembru na stručnoj ekskurziji…\nSajam pirotske peglane kobasice preko internet prezentacije,…\nNovosadski sajam: Veliki uspeh pirotskih poljoprivrednih…\nistaknuto italija rauscedo stručno usavršavanje vcr venecija\nIstorijski dan za Pirot – postavljen kamen temeljac za Otvoreni bazen


Kratki BIO kamin Delta 2 cena, cene Srbija, prodaja Beograd Novi Sad Niš\nKratki BIO kamin Delta 2 cene\n- Etanolski kamini spadaju u dekorativne kamine. Najčešće se o njima razmišlja kada su u pitanju useljeni objekti ili objekti gde nije moguce izvesti dimnjak koji je neophodan za kamin na čvrsto gorivo. Etanolski kamini se nude kao rešenje upravo za ovakve objekte.U praksi smo imali slučajeve k... specifikacija\nEtanolski kamini spadaju u dekorativne kamine, Najčešće se o njima razmišlja kada su u pitanju useljeni objekti ili objekti gde nije moguce izvesti dimnjak koji je neophodan za kamin na čvrsto gorivo, Etanolski kamini se nude kao rešenje upravo za ovakve objekte,U praksi smo imali slučajeve k\nEPonuda nije internet prodavnica već Vam omogućava da brzo i lako nađete Kratki BIO kamin Delta 2 po najjeftinijoj ceni. Naš cilj je da kupci budu što bolje informisani o ponudi Kratki BIO kamin Delta 2 na tržištu Srbije. Vrlo lako nalazite željeni proizvod za kategoriju Kamini cene, ne morate da lutate od sajta do sajta za Kratki Kamini, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Kratki BIO kamin Delta 2 sa PRODAVCEM. EPonuda ne može da garantuje potpunu tačnost specifikacije i slika za Kratki BIO kamin Delta 2. Pre kupovine, podatke za Kratki BIO kamin Delta 2 proverite na sajtu PROIZVOĐAČA.


Održana naučno - stručna konferencija „TRENDOVI U POSLOVANJU 2017”\nPrva naučno-stručna konferencija sa međunarodnim učešćem „Trendovi u poslovanju 2017“u organizaciji Škole, pod pokroviteljstvom Grada Kruševca, održana je 17. maja 2017. godine u prostorijama Centra za stručno usavršavanje u Kruševcu.\nCiljevi konferencije su: Tom prilikom uručeno je 140 diploma diplomiranim studentima osnovnih strukovnih studija menadžmenta i ekonomije i 20 diploma diplomiranim studentima specijalističkih strukovnih studija menadžmenta.\nsagledavanje, analiziranje i predviđanje budućih trendova poslovanja u oblasti ekonomije, menadžmenta, turizma i ugostiteljstva, kao i poslovne informatike;\nNa konferenciji je objavljeno ukupno 42 rada, iz različitih tematskih oblasti, i to:\nposlovna ekonomija (14 radova),\nturizam i ugostiteljstvo (6 radova),\nmenadžment (5 radova),\nposlovna informatika (4 rada),\nfinansije (4 rada),\nedukacija (3 rada),\npreduzetništvo (3 rada),\nposlovno pravo (1 rad)\nsociologija (1 rad),\ntehnologija (1 rad).\nU izradi objavljenih radova učestvovalo je ukupno 74 autora i koautora, iz zemlje i inostranstva. Nadamo se da će konferencija, u pogledu novih trendova u poslovanju privrednih subjekata, doprineti daljem razvoju, širenju i primeni naučne misli i praktičnih iskustava na našim prostorima.


Novi spot grupe Ničim izazvan za pesmu “Rekla je” | Balkanrock.com\nTagovi: Đani Pervan, Ničim izazvan, Rekla je, Šamarčina\nNovi spot grupe Ničim izazvan za pesmu “Rekla je”\nBend Ničim izazvan je odmah po završetku studijskog rada krenuo na promotivnu turneju po Crnoj Gori i domaćim festivalima, a neke od najsvetlijih trenutaka sa nastupa održanih tokom leta sumirali su u video spotu za singl “Rekla je“.\nČlanovi ovog sve popularnijeg sastava tvrde da bez publike sa kojom imaju odličnu interakciju i od koje dobijaju samo pozitivne reakcije, njihovi nastupi ne bi bili to što jesu: “Tokom leta smo zaista dosta nastupali… Svaki koncert je bio sve bolji i energičniji pre svega zahvaljujući sjajnoj publici kojoj se ovoga puta zahvaljujemo tako što joj dodeljujemo jednu od glavnih uloga u spotu za pesmu Rekla je snimljenom u saradnji sa našim prijateljima iz BIM video produkcije”.\nNova pesma snimana je u studiju “Šamarčina” u Vrbasu, dok su završni zahvati rađeni u Sarajevu, u studiju Đanija Pervana (Letu štuke), koji potpisuje i produkciju ovog singla.\nNičim izazvan će u subotu, 20. septembra, nastupiti pred novosadskom publikom. Ulaznice za koncert koji će održati u klubu The Quarter su već uveliko u prodaji na svim GigsTix prodajnim mestima po ceni od 500 dinara.\n“Rekla je” – novi singl Ničim izazvan\nGrupa Ničim izazvan objavila spot za pesmu “Tužne devojke”\nNičim Izazvan objavili prvi interaktivni 360° muzički video\nNičim izazvan spektakl u Nišu


UGOVOR O IZGRADNJI NOVOG ŽELEZNIČKOG ŽIVOTA PRED RASKIDOM | TV KANAL 9 NOVI SAD\nNaslovna GRAD UGOVOR O IZGRADNJI NOVOG ŽELEZNIČKOG ŽIVOTA PRED RASKIDOM\nUGOVOR O IZGRADNJI NOVOG ŽELEZNIČKOG ŽIVOTA PRED RASKIDOM\nUgovor o izgradnji novog železničko-drumskog mosta preko Dunava, na mestu gde je pre 14 godina porušen Žeželjev most je pred raskidanjem.\nIzvođač radova, i investitor “Železnice Srbije” jedni druge optužuju za kašnjenje i svako traži naplatu svojih troškova.\nKako piše “24 sata”, “Železnice Srbije” (ŽS), koje su u ime države Srbije preuzele sva prava i obaveze oko izgradnje mosta, polovinom jula su izvođaču radova špansko-italijanskom konzorcijumu “Azvi-Tadei-Horta-Koslada” podnele odštetni zahtev za nadoknadu štete od pet miliona evra zbog kašnjenja posla za oko 18 meseci. U ŽS tvrde da je bilo osnova i ranije za odštetni zahtev za kašnjenje, pa čak i da se raskine ugovor, međutim, to prethodno rukovodstvo ŽS nije uradilo.\nIstovremeno, izvođač radova od “Železnica” traži odštetu od 5,4 miliona evra, odnosno, produženje roka za 573 dana, do 6. juna 2015. godine. Inače, ugovor o izgradnji potpisan je 10. marta 2011. i most je trebalo da bude završen 10. novembra ove godine.\n“Mora se odrediti novi realan rok za završetak mosta jer se već danas zna da ugovoreni datum ne može da bude ispoštovan”, kaže direktorka Sektora za investicije ovog mosta Srđana Šijački.\nIzgradnja mosta je u startu kasnila šest meseci. Prvo se dugo čekao idejni projekat, a onda se neplanirano otvorio posao čišćenja rečnog korita od zaostalih delova porušenog mosta, a zatim se dugo čekalo na izmeštanje gasovoda.\n“Izgradnja preostalog rečnog stuba još nije počela, jer nisu očišćeni ostaci porušenog”, kaže Srećko Ugrica, direktor projekta.\nProduženje rokova neminovno će povećati i cenu izgradnje, pa se postavlja pitanje ko će platiti razliku. Prvobitno je predviđeno da će izgradnja koštati 45 miliona evra, od kojih će EU dati 26,2 miliona, a APV i Novi Sad 19,1 milion. Međutim, zbog kašnjenja i dodatnih poslova izgradnja će koštati oko 55 miliona evra.\nU arbitriranje se uključila i Kompanija “DB internacional”, koja je zadužena za stručni nadzor nad realizacijom odštetnog zahteva. Ona je prihvatila kao opravdan zahtev izvođača radova za produženje roka izgradnje 103 dana i 300.000 evra pratećih troškova za period pre početka izgradnje mosta, prenosi “Radio 021”.\nželezničko - drumski most\nPrethodni tekstOGROMNI REDOVI NA ŠALTERIMA ELEKTROVOJVODINE\nSledeći tekstOŠTEĆEN SPOMENIK MAĐARSKIM ŽRTVAMA U ČURUGU


O zločinima u Jasenovcu govore i izveštaji predstavnika nacističkih vlasti u Zagrebu, rekao je Pavlović za RTS povodom izjave hrvatske predsednice Kolinde Grabar Kitarović da se formira komisija kako bi se utvrdila istina o logoru Jasenovac.\nKaže da su komunisti posle rata pravili vlast po principu "bratstvo i jedinstvo", ali i zaborava, praštanja i nivelacije.\nPavlović je istakao da je reč o inicijativi da se utvrdi istina o Jasenovcu do 1945. godine i kasnije, a kao poseban problem vidi to "kasnije". Kako kaže, to znači da je narativ u Hrvatskoj da je taj logor radio i kasnije i da su na tom mestu ubijane ustaše i ostali.\n- Ne postoje dokazi da je taj logor radio i posle rata protiv hrvatskih domoljuba - navodi Pavlović.\nPavlović je rekao i da je trebalo otvoriti memorijalne centre odmah posle rata ali da ni sad nije kasno i da je potrebno ugledati se na Jermene, Jevreje i ostale, i na ozbiljan način prezentovati sve užase i stradanja, a posebno genocid nad srpskim narodom u Hrvatskoj.\nUkoliko počnete da paničite, dišite 14 puta u minuti, duboko udahnite, izdahnite, opustite mišiće ruku, nogu, vrata i mislite na nešto neutralno, savetuje ministarka bez portfelja i psihijatar Slavica Đukić Dejanović.


Koliko će donacije ublažiti štetu od poplava? - Istinomer\nDonatorska konferencija za otklanjanje posledica katastrofalnih poplava u Srbiji i Bosni i Hercegovini, koja se danas održava u Briselu, biće prilika da se donekle pokrije razlika između štete koju su poplave napravile i novca koji je do sada prikupljen. Direktor Kancelarije za obnovu poplavljenih područja Marko Blagojević izjavio je da će Srbija za sanaciju štete od poplava od Evropske unije dobiti 100 miliona evra. On je rekao i da ne može da precizira koliko bi novca naša zemlja mogla da dobije sa Donatorske konferencije u Briselu. Ranije je izjavio: “Ako skrpimo par stotina miliona evra, mi smo na konju.” (Tanjug, 11. 7. 2014. godine).\nU predstavljanju izveštaja o ukupnoj šteti od poplava Blagojević je saopštio da se ona na teritoriji 24 opštine za koje je urađena detaljna analiza, procenjuje na 1,5 milijardi evra, a da će za teritoriju cele Srbije, ta suma biti veća za deset do 15 odsto. Do sada je, rečeno je tada, sakupljeno nekoliko desetina miliona evra, međutim, problem je što sa tim novcem ne može da se raspolaže, jer sve opštine nisu dostavile precizne spiskove oštećenih domaćinstava. Za početak procesa sanacije štete o poplava neophodno je doneti i zakon o obnovi koji se najavljuje da će biti “ovih dana”, mada su postojala obećanja i da će biti usvojen pre mesec dana.\nI ministarka energetike Zorana Mihajlović, koja je i predsednica Komisije za procenu štete iznela je podatak da se šteta procenjuje na oko 1,5 milijardi evra. Ona je ranije govorila da je direktna šteta oko 600 miliona evra. Od toga 309 miliona evra štete je napravljeno na saobraćajnoj i energetskoj infrastrukturi, dok su lokalne samouprave prijavile štetu od nešto malo manje od 300 miliona evra, ne računajući Obrenovac.\nIako je 21. maja premijer Vučić izjavio da će Vlada Srbije “u narednih sedam dana” postaviti na svojoj internet adresi spisak svih pojedinačnih donatora koji su odvojili sredstva za pomoć ugroženima od poplava, to se nije dogodilo. Ministarstvo finansija počelo je da objavljuje iznose donacija uplaćenih na račun Vlade Srbije. Prema tim podacima, a poslednji put su ažurirani 3. jula, od donacija prikupljeno je 3.387.489.810,10 dinara, što je po srednjem kursu NBS od 15. jula (116, 3716 dinara za evro) oko 29,10 miliona evra.\ndonatorska konferencija Marko Blagojević poplave


5 Aprila, 2022 Peca Tipovi košarka 0\nJoš samo po nekoliko utakmica i kreće ono pravo, prvo plej-in, a onda i plej-of. Kvote koje smo predložili, kao i granice, mogu biti promenjene.\nIndijana Pejsersi – Filadelfija Seventisiksersi – Filadelfija daje više od 121.5 poena @ 1.78 u Meridianbet\nDžoel Embid je video da mu na parketu izmiče prestižna nagrada za najkorisnijeg igrača (MVP) u NBA ligi pa je rešio da krene u agresivnu kampanju van terena, za sada mu se takva aktivnost i nije baš u potpunosti isplatila, delom mu se vraća i kao bumerang. Prvo je u intervjuu (podkastu) sa Džej Džej Redikom izjavio da bi mu ta nagrada za najkorisnijeg igrača mnogo značila, da bi to bio uspeh za ceo kontinent, tj Afriku. Za sada je Hakim Olajdžuvon prvi i jedini, formalno, Afrikanac koji je osvojio MVP nagradu 1994. godine, mada je i Grk Janis Adetokumbo, osvajač ove nagrade 2019. i 2020. godine, dete nigerijskih imigranata. Embid je dodao da je trebalo da bude odbojkaš, da je kasno počeo da se bavi košarkom, sa 15 ili 16 godina, u skromnim uslovima, nije bilo zatvorenih terena, maltene po njegovim rečima kao da nije bilo ni koševa u rodnom Kamerunu. Za pronalaženje Džoela Embida, ali kasnije i Paskala Siakama, zasluge se pripisuju bivšem NBA košarkašu Luku Mba a Muteu, odnosno njegovom kampu.\nDok se za ovaj prvi intervju i može reći da je bio dopadljiv i korektan, greška u koracima za Embida je nastupila nakon poslednjeg meča Filadelfije kada je ovaj košarkaš izjavio da što se tiče glavne nagrade postoje drugačiji standardi za igrače Filadelfije i dodao da ako ne osvoji to priznanje da će misliti da ga mrze. To već nije fer i korektno sa strane Embida, pre svega prema Nikoli Jokiću i Janisu Adetokumbu. Nikoli Jokiću se možda moglo zamerati da ako sa Denverom ispadne na neku od plej-in pozicija da bi to bio razlog protiv. Ipak, ako Denver uđe u prvih 6 taj razlog otpada, nije sad nešto manji uspeh tima iz Kolorada u dosadašnjem delu sezone od 47 pobeda i 32 poraza od timskih skorova Milvokija (48-30) i Filadelfije (48-30). Janisu Adetokumbo se delom zamera nedostatak tananih veština i finesa, lepog skok šuta, to što je previše atletičan, kao da je to je to njegova krivica a ne veliki kvalitet.\nNaš predlog je da će Filadelfija Seventisiksersi dati više od 121.5 poena u meču protiv Indijane Pejsersa, za tu igru kladionica Meridianbet nudi koeficijent 1.78.\nFiniks Sansi – Los Anđeles Lejkersi – Ukupno poena + (granica 239.5) @ 2.75 u Meridianbet\nLejkersi (31-47) se nalaze na 11. mestu u Zapadnoj konferenciji i manje-više su na ivici ispadanja, na 10. mestu, poslednjem koje vodi u doigravanje, se nalaze San Antonio Sparsi (33-45) sa 2 pobede više, 4 utakmice pre kraja. Lebronu Džejmsu jedino preostaje da se do kraja sezone, u preostale 4 utakmice, bori za titulu najboljeg strelca (NBA scoring champion) u NBA ligi. Njemu je to uspelo samo jednom u karijeri i to 2008. godine. Ova nagrada je sa jedne strane utešne prirode, ali i lukrativne, nije loše staviti na svojoj sportskoj opremi da ste sa 37 godina najstariji najbolji strelac u istoriji NBA lige. Što se tiče uslova da bi Lebron Džejms uopšte mogao da se kvalifikuje da uđe u trku za nagradu njemu su potrebna još 2 nastupa. Naime, Džejms je nastupio na 56 mečeva ove sezone, a da bi završio trku mora nastupiti na najmanje 70 % utakmica svoje ekipe, odnosno 58 nastupa u sezoni od 82 utakmice. Gledajući raspored Lejkersa oni prvo igraju sa dve visokoplasirane ekipe na Zapadu, oba puta u gostima, prvo protiv Finiks Sansa, a onda i protiv Golden Stejt Voriorsa, da bi tim iz Kalifornije poslednji meč pred domaćim navijačima odigrao protiv Oklahome Tander, a regularni deo, a po svemu sudeći i celu sezonu, završio protiv Denver Nagetsa u Koloradu. Sad ne bi trebalo sumnjati da će Lebron Džejms nejakoj Oklahomi Tander dati 50, ili koliko god poena bude bilo potrebno u tom trenutku, a sad ako Lejkersi izgube sve šanse za doigravanjem postoji prilika da neće ni igrati na poslednjem meču u Denveru. Naime, tog poslednjeg dana u regularnom delu NBA lige, u nedelju 10. aprila, glavni konkurenti Lebrona Džejmsa u trci za najboljeg strelca igraju ranije, Janis Adetokumbo sa svojim Milvoki Baksima u Klivlendu, a Džoel Embid sa Filadelfijom igra na svom terenu protiv Detroita, dok Lebron sa Lejkersima igra u Denveru u nešto kasnije. Bilo bi sjajno, baš odgovarajuće u ludoj sezoni kojoj svedočimo, da Embid učini zanimljivim ovu trku do poslednjeg časa regularnog dela i odigra neku maestralnu, košgetersku partiju u meču sa Detroit Pistonsima.\nNa listi najboljih strelaca u NBA ligi poredak prva 3 je sledeći:\nLebron Džejms 30.3,\nDžoel Embid 30.2,\nJanis Adetokumbo 30.1.\nNaš predlog je da će na meču Finiks Sansa i Los Anđeles Lejkersa pasti više od 239.5 poena (uključujući produžetke), za tu igru kladionica Meridianbet nudi koeficijent 2.75.\nBruklin Netsi – Hjuston Rokitsi – Hendikep 1 (granica 11.5 poena) @ 1.45 u Meridianbet\nNajzad jedan na papiru lak meč i trebalo bi sigurna pobeda za Bruklin Netse, u utakmici protiv Hjuston Rokitsa. Tim Bruklina se još uvek vodi pod ”radovi u toku”, od velikih promena u februaru nikako da se stabilizuju u formi i zauzmu bar neku od viših pozicija koje vode na plej-in turnir. Bruklin Netsi (40-38) se trenutno nalaze na 10. mestu u Istočnoj konferenciji, na poslednjoj poziciji koja vodi u doigravanje, i po sadašnjem stanju stvari bi morali prvo da prođu dva nokaut meča, da bi uopšte došli do prve runde plej-ofa. Jedna od dve ekipe sa najmanjim brojem pobeda u NBA ligi dolazi u Njujork, radi se o Hjuston Rokitsima (20-59), čini se prava prilika za Bruklin Netse da zategnu sve linije tima i nameste nišanske sprave.\nNaš predlog je hendikep 1 (granica 11.5 poena) na meču Bruklin Netsa i Hjuston Rokitsa, za tu igru kladionica Meridianbet nudi koeficijent 1.45.\nNikola Vučević (Čikago Bulsi) + skokovi (granica 9.5) @ 1.80 u Meridianbet\nČikago Bulsi posle dva teška protivnika na svom terenu i skora 1-1, u mečevima protiv Los Anđeles Klipersa sa oporavljenim Pol Džordžom, i Majami Hitom u dve utakmice zaredom u dva dana (back-to-back), dočekuju Milvoki Bakse i Boston Seltikse. Zanimljiva startna petorka Čikago Bulsa u poslednje vreme, Nikola Vučević (2.08 m) i 4 ”mala igrača” i to oporavljeni Aleks Karuso (1.96 m), Ajo Dosunmu (1.93 m) i dva glavna strelca, Demar Derozan (1.98 m) i Zek Levin (1.96 m). Gledajući da dolazi Janis Adetokumbo u grad verovatno će morati i Patrik Vilijams (2.01) malo više vremena da provede na parketu. U ovakvoj kompozicii tima Nikola Vučević je najbitnija stavka u odbrani reketa i zaštiti obruča. Nikola Vučević je na 8. mestu liste najboljih skakača u ligi sa 11.2 skoka u proseku, u Čikago Bulsima posle igrača iz Crne Gore su najbolji skakači povređeni Lonzo Bol (5.4), Demar Derozan (5.3) i Zek Levin (4.6). Čini se da ne postoji ravnoteža na skakačkom planu u Čikago Bulsima, niko u timu nema ni upola učinak u skokovima kao Vučević.\nNaš predlog su + skokovi na Nikolu Vučevića, granica je postavljena na 9.5 skokova u Meridianbet kladionici, a koeficijent iznosi 1.80.\nUkupna kvota na NBA tiketu za noć između utorka i srede u kladionici Meridianbet iznosi 12.77.\nHUMANOST NE ZNA ZA GRANICE: Kompanija Meridian, KK FMP i Streetball 3×3 elite udružili snage i pomogli Ognjenu Koldžiću!


Sjajna humanitarna akcija učenika Tehničke škole iz Stare Pazove - Sremske Novine\nSjajna humanitarna akcija učenika Tehničke škole iz Stare Pazove\nUčenici Tehničke škole iz Stare Pazove tokom Meseca solidarnosti su sproveli akciju i prikupili 24.690 dinara i tim novcem su kupili sredstva za higijenu i napravili pakete za 60 višečlanih porodica sa decom korisnicima Narodne kuhinje Crvenog krsta.\nAkciju je inicirala Anđela Gogić u želji da pomogne porodicama, korisnicima Narodne kuhinje, pri čemu je imala veliku podršku Une Minić, predsednice Učeničkog parlamenta, ali i cele škole.\nPaketi su podeljeni višečlanim porodicama slabijeg materijalnog stanja, u saradnji sa Crvenim krstom, a cela akcija je, po oceni Zorice Kešelj, koordinatorke Učeničkog parlamenta Tehničke škole i profesorke sociologije dokaz, da su mladi ljudi humani i solidarni.\nTakođe su prikupili i 14.000 dinara za lečenje male Teodore Radojković. Još traje akcija prikupljanja garderobe, koju će odneti u Crveni krst, čije su volonterke i Anđela i Una. Kad god je potrebno da pomognu one su tu, a kažu da i u narednom periodu planiraju slične humanitarne akcije.\nPrimopredaja ključeva Doma Vojske\n#Ruma u srcu\nPobedila predstava domaćina


U građevinarstvu otpušteno između 30 i 40 hiljada radnika - Gradjevinarstvo.rs\nU građevinarstvu otpušteno između 30 i 40 hiljada radnika\n16.09.2010. | Beta\nTokom ove godine u građevinskoj industriji je ostalo bez posla između 30.000 i 40.000 radnika što može dovesti do socijalnih nemira, ocenjeno je danas na sednici Odbora za gradjevinarstvo Privredne komore Srbije.\nU izveštaju koji je odbor usvojio se navodi da izvođači radova iz oblasti niskogradnje i visokogradnje imaju velika velika nenaplaćena potraživanja od države i javnih preduzeća što stvara probleme u poslovanju.\nNeki od problema sa kojima se građevinari suočavaju su i nelikvidnost, nepovoljnji uslovi za dobijanje kredita, neblagovremeno izdavanje građevinskih dozvola, visoka fiskalna opterećenja i izuzetno visoka cena energenata koji se koriste u industriji građevinskog meterijala.\n"Iako je država uradila program za dobijanje subvencioniranih kredita, pad životnog standarda i kupovne moći stanovništva ukazuje da će zainteresovanost građana za kupovinu stanova znatno opasti", navodi se u izveštaju.\nOdbor je zaključio da ukoliko država ne preduzme ništa na rešavanju problema posebno u delu bankarstva i fiskalne politike, većina preduzeća će morati potpuno obustaviti rad, što će dovesti do još većih otpuštanja radnika.\nKako je rečeno na sednici Odbora, građevinska industrija obuhvata 10.881 privrednih društava sa 127.812 radnika. Prema podacima Republičkog zavoda za statistiku vrednost izvedenih radova je manja za 14,1% u odnosu na isti period lani a broj izdatih građevinskih dozvola je manji za 30%.\nStojkovic Dejan 21.09.2010 11.34.59\nDa li stvarno verujete da u gradjevinarstvu ima samo 127.000 zaposlenih. Pravilnije je reci 127.000 prijavljenih i preko 1.000.000 koji rade na crno. Pa to je crno bez i malo belog i za državu i za porodice i za radnike, jednom rečju za sve. Ako se uskoro ne uradi nesto ... propast, katastrofa\nIzvođenje građevinskih radova Privredne komore


SSP: Javna tajna da u Vranju postoji vakcinalna mafija, lažnu potvrdu naplaćivali od 200 do ...\nSSP: Javna tajna da u Vranju postoji vakcinalna mafija, lažnu potvrdu naplaćivali od 200 do …\nBeta 22. decembra 2021. 12:30\nStranka slobode i pravde (SSP) zatražila je danas od nadležnih u Zdravstvenom centru u Vranju da ispitaju navode o izdavanju lažnih potvrda o vakcinaciji protiv korona virusa u tom gradu.\nLokalni odbor SSP ocenio je da je „javna tajna“ da u Vranju postoji „vakcinalna mafija“.\n„Krajem septembra na graničnom prelazu Preševo uhapšene su dve državljanke Severne Makedonije, koje su dobile potvrdu da su vakcinisane u Sportskoj hali u Vranju, a da pritom nisu primile vakcine. Postoje dva razloga zašto su uhapšene državljanke Severne Makedonije. Ili su dobile potvrdu bez vakcinacije, ili nisu platile potvrdu“, naveli su iz SSP.\nPozvali su nadležne da provere i navode da su organizovane grupe na vakcinalnom punktu koje su činili pripadnici obezbedjenja, medicinske sestre ili tehničari i lekari, naplaćivali izmedju 200 i 300 evra za izdavanje lažnih potvrda o vakcinaciji.


RTS :: Advokat SPC: Tvrdnje Đukanovića daleko od zakonskih odredbi\nRegion Advokat SPC: Tvrdnje Đukanovića daleko od zakonskih odredbi\nponedeljak, 20. jan 2020, 12:54 -> 13:01\nPovodom navoda Mila Đukanovića da neće biti otimana imovina SPC u Crnoj Gori, kao i da će vernici moći da koriste crkvene objekte, Minja Nikolić kaže da su zakonske odredbe "mnogo daleko od njegovih reči".\n"Sporne odredbe članova 62-64. govore da će imovina koja nema vlasnika, a koriste je crkve i verske zajednice postati državna svojina, odnosno da predstavljaju državnu svojinu. Takođe kažu da će za imovinu koja će biti podržavljena, naknadno biti utvrđeno ko će je dalje koristiti – da li će ostati u državnoj svojini ili će se otuđiti", ukazuje Nikolić.\n"Venecijanksa komisija je rekla, a to bih i ja rekao, da tema ovog Zakona ne bi trebalo da bude taj aspekt. Postoje odredbe drugih propisa koji se bave pre svega upisom prava svojine –to je Zakon o državnom premijeru i katastru nepokretnosti u Crnoj Gori, a postoje i drugi načini, kako se u svakom konkretnom slučaju može osporavati i pobijati nečiji upis prava svoje", navodi advokat SPC.\nMišljenja je da se ne može jednim zakonom osporavati konkretan upis prava svojine, jer je to pre svega u suprotnosti sa zakonom koji uređuje tu materiju – Zakon o državnom premijeru i katastru nepokretnosti u Crnoj Gori.\nZa to je, kako je naveo, potreban odgovarajući postupak sa pravom učešća i jedne i druge strane, a Zakonom nije predviđeno učešće druge strane – Srpske pravoslavne crkve (SPC).\nNikolić je kritikovao Crnu Goru što nije propisala odgovarajući postupak kojim bi se utvrđivalo da li je imovina SPC u državnoj svojini ili ne, već je bez ikakvog učešća crkava i verskih zajednica Zakonom o slobodi veroispovesti propisala da se vrši podržavljanje imovine SPC – odnosno utvrđuje se da je državna svojina.\nOsvrćući se na navode da je cilj donošenja donošenje ovog Zakona – da se državi vrati imovina koja joj je uzurpirana, advokat napominje da nije istoričar, ali i da se ne slaže sa Đukanovićevim tumačenjem Ustava Knjaževine Crne Gore.\nNapomenuo je da u tom Ustavu stoje samo odredbe prema kojima je religija državna, a s obzirom da nema izričitih odredbi o tome, znači da nije u pitanju imovina u državnoj svojini", ukazao je advokat.\n"Sve informacije i činjenice trebalo dati u raspravu između crkava i verskih zajednica. To, eksplicitno, uopšte nije bilo predmet rašprave, jer je ona izostala, posebno u odnosu na SPC", naveo je advokat.


ŠABAN ŠAULIĆ: Pred 12.000 ljudi u Grockoj otpočeo snimanje filma! Prolog\nViše od 12.000 ljudi prisustvovalo je koncertu kralja folka Šabana Šaulića u Grockoj, a kadrovi odatle bili su i prvi koji su snimljeni za dokumentarni film o životu legendarnog pevača.\nUprkos kiši koja je stala deset minuta pre početka koncerta, publika se okupila u rekordnom broju, a svi prilazi Grockoj bili su blokirani od automobila onih koji su želeli da čuju neprolazne hitove Šaulića. Pre njega na scenu su izašli pevač Bobi i pevačica Milica Krsmanović koji su atmosferu zagrejali, a kulminacija je bila kada je na binu izašao Šaban koga je publika skandiranjem dozvala. Više od sat vremena nizali su se hitovi koje je publika uglas pevala sa njim, a svaka pesma nagrađena je ovacijama.\n- Nemam često priliku da pevam u Beogradu i okolini tako da su ova druženja za mene specijalna. Hvala divnoj publici koja je uz mene bila večeras kao i sve ove godine. Ovo je za mene posebno veče jer su danas pale prve klape dokumentarnog filma o mom životu, i tokom naredna dva meseca očekuju me brojna snimanja ali i velika veselja jer željno iščekujemo Ildin porođaj, moj unuk Luka postaje punoletan, a ja slavim 65. rođendan – rekao je Šaban koji je posebno sa bine pozdravio suprugu Gordanu bez čije podrške, kako je naglasio, ne bi bio to što jeste.\nDelić atmosfere sa spektakularnog koncerta u Grockoj možete pogledati na linku.


Suđenje zaverenicima u Podgorici - da li je proces politički? - Jutarnji GLASnik\nOd hapšenja na dan izbora u Crnoj Gori prošlo je gotovo godinu dana. Dok suđenje traje, nekolicina optuženih je priznala krivicu i osuđena na pet meseci zatvora. Ali, jedan broj optuženih negira šta im se stavlja na teret, među kojima i penzionisani general sprske policije Bratislav Dikić, ali i Branka Milić, koja već 11 dana štrajkuje glađu.\nIzborni dan u Crnoj Gori, 16. oktobra prošle godine, i neuobičajeno velike tenzije. Razlog – hapšenje grupe srpskih državljana kojima se na teret stavlja pokušaj državnog udara. Godinu dana kasnije, suđenje u vezi sa ovim slučajem uveliko traje.\nOptužnicom Specijalnog tužilaštva obuhvaćeni su dvojica ruskih državljana, Eduard Šišmakov i Vladimir Popov, devet srpskih državljana, među kojima državljani Bratislav Dikić i Branka Milić, kao i trojica državljana Crne Gore, među kojima dvojica licera Demokratskog fronta Andrija Mandić i Milan Knežević.\nPet od, na početku osumnjičenih 25 osoba, priznalo je krivicu i osuđeno na pet meseci zatvora.\nPenzionisanom generalu srpske Žandarmerije Bratislavu Dikiću, koji je operisan prošle nedelje, sudi se odvojeno zbog zdravstvenog stanja. Na zdravstvene tegobe žali se i Branka Milić, koja već 11 dana štrajkuje glađu, zahtevajući da joj se ukine pritvor, što je stav i Ustavnog suda Crne Gore.\n„Iskreno da vam kažem ja ovo više uopšte ne doživljavam, niti sam doživljavala, kao sudski proces, već sam doživljavala bukvalno da su njih par taoci u Croj Gori, taoci režima ili onih koji u ovome imaju interes“, kaže ćerka optužene Branke Milić, Jelena.\nPrvo suđenje pred kamerama u Crnoj Gori, ne sme da ostavi bilo kakvu sumnju u ispravnost procesa, smatra analitičar Boris Raonić. Inače bi moglo da dođe do novih zaoštravanja odnosa, ukoliko se utvrdi da je proces nalik na neke ranije slučajeve.\n„Kakva je bila optužba protiv nekadašnjeg rukovodstva SDA u Crnoj Gori, ili „Orlov let“ prema nekadašnjem rukovodstvu albanskih partija. Ukoliko je ovo politički motivisana optužnica, onda će Crna Gora ući u dodatnu političku krizu. Ja nemam nikakvu dilemu da je Rusija pokušala nešto da uradi u Crnoj Gori kako bi opstruirala naš ulazak u NATO savez, ali na ovakav način prosto je za mene, ne želeći da prejudiciram proeces, neverovatno“, rekao je Boris Raonić iz Građanske alijanse.\nIstoričar Čedomir Antić smatra da je u pitanju politički proces i da je u pitanu jedna od stvari kojima je pokušano da se utiče na javnost u Crnoj Gori pred izbore.\n„Do ovog izmišljenog pokušaja državnog udara gde nema oružja. Gde su doveli grupu penzionera koji su išli na nekakav skup i prikazuju ih kao mečke, kao neke zaverenike“, smatra Antić.\nJoš jedna karakteristika ovog procesa, kažu predstavnici optuženih, jeste i što je srpska diplomatija neaktivna u vezi sa njim.\nIzvor: N1/ Vojislav Stevanović\nTagged bratislav dikić, crna gora, DRŽAVNI UDAR, SUĐENJE


Dvanaest navodno zaraženih brojača glasova otpušteno iz bolnice, zvanični rezultati u roku od mesec dana od izbora\nIzvor: Radio Televizija Vojvodine, 21.Okt.2019, 13:18\nDvanaest članova izborne komisije, Albanaca, koji su bili hospitalizovani u prištinskoj Klinici za zarazne bolesti, nakon što su se žalili na navodne alergijske reakcije dok su proveravali izborne glasove iz centralne Srbije, pušteni su iz bolnice, saopštili su danas predstavnici Kliničkog centra.\nVršilac dužnosti direktora Klinike za zarazne bolesti Linda Ajazaj-Beriša rekla je da je njihovo zdravstveno stanje dobro, te da je kod njih isključena mogućnost zaraznih bolesti, >> Pročitaj celu vest na sajtu Radio Televizija Vojvodine << preneo je prištinski portal Zeri.\nPonovo prebrojavanje glasove na 844 biračkih mesta će potrajati\nPolitički analitičari ističu da formiranje nove vlade može trajati dugo ako se DSK i PS ne usaglase o raspodeli vlasti.\n"U 2014. godini, od dana izbora do potvrđivanja konačnih rezultata izbora bilo je 27 dana, a u 2017. jedan dan više. CIK čini sve napore da postigne barem iste rokove", izjavio je Elezi.\nDvanaest albanskih članova Centralne izborne komisije, koji su bili hospitalizovani u prištinskoj Klinici za zarazne bolesti nakon što su se žalili na alergijske reakcije dok su brojali izborne glasove iz centralne Srbije, pušteni su iz bolnice, saopštili su predstavnici Kliničkog centra. ...


Vojna Akademija Beograd - Vojnomašinsko inženjerstvo\nNaslovna / Osnovni studijski programi / Doktorske studije / Vojnomašinsko inženjerstvo\nSvrha studijskog programa je obrazovanje studenata tako da budu sposobni za visoko kvalitetan i samostalan naučno-istraživački rad u skladu sa potrebama sistema odbrane i društva. Sa druge strane, kroz obrazovanje kadrova osposobljenih da kritički procenjuju istraživački rad drugih i da samostalno vode originalna i naučno relevantna istraživanja, omogućava se razvoj novih odbrambenih tehnologija i inženjerskih sistema koji su funkciji Sistema odbrane i koji doprinose opštem razvoju društva.\nStudijski program ima svrhu da studentima omogući obrazovanje za vodeće i najsloženije naučnoistraživačke, razvojne i nastavničke poslove u Vojnoj akademiji i drugim naučnim i razvojnim ustanovama u sistemu odbrane, kao i sličnim ustanovama u društvu. Razvoj značajnog dela namenske industrije dominantno se oslanja upravo na istraživače, naučnike i stručnjake ovog profila.\nCilj studijskog programa je postizanje naučnih kompetencija i akademskih veština iz oblasti vojnomašinskog inženjerstva. To, pored ostalog, uključuje i razvoj kreativnih sposobnosti razmatranja problema i sposobnost kritičkog mišljenja, razvijanje sposobnosti za timski rad, osposobljavanje za aktivno učešće u domaćim i međunarodnim istraživačkim i razvojnim projektima i ovladavanje specifičnim praktičnim veštinama potrebnim za uspešnu profesionalnu karijeru.\nJedan od važnih ciljeva ovog studijskog programa je razvijanje sposobnosti kod kandidata da problematiku vojnomašinskog inženjerstva rešava na način koji je prepoznatljiv i u drugim srodnim naučnim disciplinama kao što su napredni tehnički sistemi, informacione tehnologije, upravljanje promenama, programski sistemi za upravljanje projektima i inžinjerski sistemi za podršku odlučivanju. Na taj način se stiče kritičan naučno-metodološki okvir neophodan za rešavanje izuzetno kompleksnih problema koji leže u razvoju, primeni i održavanju inžinjerskih sistema u odbrani.\nProgram doktorskih studija omogućuje studentima da nakon završenih studija poseduju znanja, veštine, razvijene sposobnosti i kompetencije da:\nsamostalno rešavaju praktične i teorijske probleme i organizuju i ostvaruju razvojna i naučna istraživanja;\nmogu da se uključe u domaće i međunarodne naučne projekte;\nmogu da realizuju razvoj novih tehnologija i postupaka u okvirima svojih struka, i da razumeju i koriste najsavremenija znanja;\nkritički misle, deluju kreativno i nezavisno;\npoštuju principe etičkog kodeksa i dobre naučne prakse;\nosposobljeni su da naučno-istraživačke rezultate saopštavaju na naučnim konferencijama, objavljuju u naučnim časopisima, i verifikuju ih kroz patente i nova tehnička rešenja;\ndoprinose razvoju naučne discipline i nauke uopšte.\npovezuju i primenjuju znanja iz različitih oblasti i\nprate savremena dostignuća u području vojnomašinsko inženjerstvo.\nStudenti su osposobljeni da projektuju, organizuju, održavaju, modernizuju i upravljaju inženjerskim mašinskim sistemima u sistemu odbrane i u društvu. Tokom školovanja student stiče sposobnost da samostalno izvodi eksperimente, vrši statističku obradu rezultata, njihovu analizu, kao i da formuliše i donese odgovarajuće zaključke.Pri tome se posebno obraća pažnja na razvoj sposobnosti za timski rad i razvoj profesionalne etike.\nDoktorska disertacija je rezultat samostalnog istraživačkog rada u izabranoj užoj naučnoj oblasti i predstavlja završni deo studijskog programa kome se pristupa posle položenih ispita i temeljnog pregleda u užoj oblasti koja određuje predmet doktorske disertacije.


Prevodilac srpsko italijanski onlajn\nBesplatan onlajn prevod sa srpskog na italijanski\nPrevodilac srpsko italijanski\n(21 vote, rating: 4.8/5)\nBesplatan srpsko-italijanski prevodilac za prevođenje pojedinačnih reči, fraza i kratkih tekstova. Za prevođenje sa srpskog na italijanski, unesite tekst u polje iznad. Vaš tekst će biti kopiran u polje ispod, nakon čega treba da pritisnete dugme „Prevedi” i tekst će biti preveden.\nPrevodilac Italijansko Srpski\nAlternativni onlajn prevodilac sa srpskog na italijanski\nSrpsko-italijanski onlajn prevodilac pomoći će vam da prevedete pojedinačne reči, fraze, rečenice i kratke tekstove. Ovaj prevodilac sa srpskog na italijanski ne prevodi više od 1.000 znakova po prevodu.


☕ ONLINE KAFENISANJE ☕ majski prevrat i procvat\nVerovali ili ne javljam vam se ponovo okružena pločicama, lepkom za pločice, alatom, najlonima...Priča se ponavlja kao sa početka godine gde se moja ličnost bori sa time da li da definitivno izučim keramičarski zanat 👩🏻🔧 i promenim karijeru ili ipak da svoje jagodice prstiju sačuvam za ovo tiho, mekano kuckanje po tastaturi.\nŠalim se naravno, ali sam i ove, a i sledećih nedelja u građevinskim poduhvatima na novoj sceni sa predstavom "Renoviranje kupatila". 🤕\nNego, "hajmo mi ono naše", što bi rekao Kesić, pa da nastavimo tamo gde smo stali.\nKao što sam vam pisala, oko Uskrsa me je baš onako dobro prodrmala knjiga o sistemima od Sema Karpentera, a ovih dana sam još pod utiskom mini odmora na kome sam šetala i vozila biciklu "za sve pare" da nadoknadim sve dane i nedelje karantina. 🚴🏻♀\nKo me od vas prati na Instagramu mogao je da vidi koliko sam omađijana bila cvećem, drvećem, travom, rekom, jezerom, pticama...svime onima što nam ponekad deluje tako nebitno, pored čega prolazimo, nekako podrazumevamo da je tu. 🌸\nOvaj lepi maj mesec je bio, barem za mene mesec u kome sam uživala u još video i audio kafenisanja i sa radošću ću i narednog ponedeljka objaviti novu epizodu, poslednju u ovoj sezoni kada pravim letnju pauzu do jeseni.\nVolela bih da se ovog leta više posvetim pisanoj reči, da "osvežim" svoju blog sekciju na sajtu novim tekstovima i da nastavim da pišem svoju zbirku priča koja se poslednjih nedelja ućutkala u jednom malom folderu mog laptopa i čeka da je joj se ponovo vratim. 📝\nMi se, naravno družimo ovde i tokom letnjih meseci, a predlažem vam da se prisetimo šta sam to novo postovala proteklih nedelja. 👇🏻\n- Super bi bilo da odvojite 50 minuta svoga dragocenog vremena i poslušate moj razgovor sa Dušankom Dušom Abramović u kome smo pričale o kreativnim procesima\n- U kafenisanju Među jastucima i knjigama sam vam predložila 5 knjiga za čitanje, pa možete da pogledate koje 👉🏻 baš OVDE\n- Ovo pitanje sa Instagrama je malo duže čekalo moj odgovor, ali sve se dešava u vreme kada za to dođe vreme, pa je ovde moj odgovor na pitanje Kako postati dobar copywrtiter.\nA sada malo podsećanja na moja 2 blog posta koje sam pretočila u audio format, pa uz kaficu poslušajte ili pročitajte šta sam imala da kažem na temu:\n- 5 saveta za započinjanje samostalnog VA biznisa dok još radite za druge\n- Zamenite duge trač partije dobrim networking-om


Politiko: Optužnica protiv Tačija problem za Zapad!\nKorana virusom u Srpskoj zaraženo još 369 osoba, preminulo 18\nOčaravajući “živi mostovi” u Indiji koji rastu iz korijena (FOTO)\nObjavljena prognoza za zimu pred nama\nČetvrtak, 25.06.2020., 11:28 Četvrtak, 25.06.2020., 11:30\nOptužnica za ratne zločine protiv Hašima Tačija stavlja Zapad u tešku poziciju, piše danas briselski portal Politiko i ocjenjuje da će optužnica zakomplikovati napore EU i SAD da se postigne mirovno rješenje za KiM i pokrenuti pitanja o saradnji Zapada s Tačijem.\nU opširnoj analizi o posljedicama objavljivanja prijedloga optužnice protiv Tačija, Politiko predviđa da će snažne reakcije, koje je to izazvalo, imati daleko veći uticaj od posljedica po samog Tačija, odnosno da će odjekivati Balkanom i šire i protezati se kroz vrijeme, postavljajujući neugodna pitanja o spoljnoj politici Zapada “tada i sada”.\nPortal ističe da se vijest o otužnici pojavila u vrijeme kada je Tači bio na putu ka Vašingtonu, gdje je trebalo da učestvuje na sastanku o novoj eri ekonomskih odnosa sa Beogradom, čiji je domaćin trebalo da bude specijalni izaslanik američkog predsjednika Ričard Grenel.\nU tom kontekstu, ocjenjuje da je tajming teško mogao da bude dramatičniji i ističe da su iz Tačijevog tabora potekle optužbe o zavjeri da se opstruira sastanak.\nPortal upozorava da optužbe protiv Tačija, sada, uveliko komplikuju napore EU i SAD za postizanje konačnog mirovnog rješenja između dvije strane u, kako navodi, nestabilnom ćošku Evrope, u kojem se Rusija, Kina, Turska i arapske zemlje Persijskog zaliva takmiče za uticaj.\nPolitiko smatra da će specijalnom izaslaniku američkog predsjednika za dijalog Beograda i Prištine Ričardu Grenelu sada biti teže da svoju misiju pretvori u veliku spoljnopolitičku pobjedu za svog šefa u izbornoj godini u SAD.\nPodsjeća i da je Grenel prvobitno objavio da će pregovori biti održani i da će Prištinu, umjesto Tačija, predstavljati kosovski premijer Avdulah Hoti, ali ističe da je Hoti objavio da neće prisustvovati sastanku.\n– Neki u regionu, i pojedine evropske diplomate, biće srećni ako Grenelovi napori propadnu – konstatuje Politiko i dodaje da oni strahuju da bi ubrzanim postizanjem dogovora između Tačija i predsjednika Srbije Aleksandra Vučića bila ignorisana osnovna pitanja i da bi on uključio “opasnu razmjenu teritorija”.\nIstiče, međutim, i da su pojedini evropski zvaničnici isticali posljednjih dana da bi napori Grenela da vrati obje strane za pregovarački sto kako bi razgovarali o ekonomiji mogli da pomognu da se ponovo pokrenu politički pregovori, koji su u zastoju pod pokroviteljstvom EU.\nNavodi i da se aktivisti za ljudska prava nadaju da će optužnica pokazati da niko ne može da prođe nekažnjeno i da će pravda za “neopisive zločine” biti zadovoljena.\nPortal ocjenjuje da uticaj optužnice na politički pejzaž Kosova nije jasan i tvrdi da, ako sud potvrdi optužnicu i Tači ode na suđenje, on neće biti jedini koji će biti ispitan.\nU tom kontekstu, navodi da je Tači bio ključni partner Zapada više od dvije decenije, podsjeća na NATO bombardovanje Srbije, te ističe da su međunarodne snage nastavile da blisko sarađuju s Tačijem, čak i kada su se pojavile optužbe protiv njega za ozbiljna krivična djela.\nPolitiko ukazuje na izvještaj Dika Martija u kojem se navodi da je Tači bio na čelu organizovane kriminalne grupe “Drenica”, što je Tači negirao.\nU tom izvještaju, naglašava Politiko, nalaze se optužbe o ubistvu Srba, kojima su se vadili bubrezi kako bi bili prodati na crnom tržištu.\nPolitiko napominje da je činjenica da je u izvještaju Martija pisalo da se bazira na informacijama raznih zapadnih obavještajnih agencija pokrenula pitanja o tome koliko su zapadne sile zatvarale oči na aktivnosti Tačija.\nA ta pitanja, upozorava, mogla bi ponovo da se pojave ukoliko se Tači suoči sa suđenjem, naročito ukoliko se takvi obavještajni izvještaji iskoriste kao dokazi.\nPolitiko zaključuje da će pitanje s kojima će se zapadni zvaničnici suočiti biti poznato barem jednom od onih koji je trebalo da budu Tačijevi sagovornici u Vašingtonu, a to je “Šta su znali i kada su to saznali”.\nGC Subota, 28.11.2020., 11:30 Subota, 28.11.2020., 12:02\nGC Subota, 28.11.2020., 10:27 Subota, 28.11.2020., 10:27\nGC Subota, 28.11.2020., 10:02 Subota, 28.11.2020., 10:17\nOT Subota, 28.11.2020., 09:01 Ponedjeljak, 23.11.2020., 13:06\nGC Subota, 28.11.2020., 12:03 Srijeda, 25.11.2020., 18:54\nSubota, 28.11.2020., 12:03 Srijeda, 25.11.2020., 18:54\nSubota, 28.11.2020., 11:30 Subota, 28.11.2020., 12:02\nDB Subota, 28.11.2020., 10:59 Subota, 28.11.2020., 11:07\nSubota, 28.11.2020., 10:59 Subota, 28.11.2020., 11:07\nSubota, 28.11.2020., 10:27 Subota, 28.11.2020., 10:27\nSubota, 28.11.2020., 10:02 Subota, 28.11.2020., 10:17\nOT Subota, 28.11.2020., 09:31 Petak, 27.11.2020., 23:53\nSubota, 28.11.2020., 09:01 Ponedjeljak, 23.11.2020., 13:06


Vilanova srećan što je Mesijev savremenik - Sportske.net\nVilanova srećan što je Mesijev savremenik\nTito Vilanova oduševljen je činjenicom da je imao priliku da posvedoči koje je sve rekorde Lionel Mesi oborio u prethodnih nekoliko godina.\nPrva zvezda Barselone i svetskog fudbala Lionel Mesi oborio je u prethodnom kolu Primere rekord Gerda Milera po broju postignutih pogodaka u jednoj kalendarskoj godini a onda je sredinom nedelje na cifru od 86 golova dodao još dva.\nSve to oduševilo je Tita Vilanovu koji priznaje da je čast biti savremenik i raditi sa čovekom koji ispisuje nove stranice fudbalske istorije.\n"Verujem da će Mesijev rekord ostati zauvek upisan u Ginisovoj knjizi rekorda. Njegovi golovi ostaće u amanet generacijama koje dolaze a meni je čast da sam imao priliku da budem svedok svega što je učinio" kazao je Vilanova.\nBarselona će u nedelju dočekati Atletiko Madrid u derbiju 16 kola španske Primere koji se igra od 21 čas.\nTo će biti prilika da Lionel Mesi još malo popravi svoj rekord a Barselona će imati šansu da eventualnom pobedom napravi veliki korak ka povratku titule na Kamp Nou.


Vučić: Izvinili mi se Putin i Lavrov - Leutar.net\n10. septembra 2020. LEUTAR Magazin, Heklanje u mozak 0\nPredsednik Srbije Aleksandar Vučić izjavio je večeras da su mu se i predsednik i ministar spoljnih poslova Rusije izvinili zbog objave portparolke tog ministarstva Marije Zaharove.\nVučić je za RTS rekao da mu se predsednik Rusije Vladimir Putin i šef ruske diplomatije Sergej Lavrov „nikad do sada nisu izvinjavali ni za šta, a sada obojica“.\n„Putin mi je rekao da iza toga (objave Zaharove) ne stoji ruska država, a pogotovo ne on lično“, kazao je Vučić.\nOn je naveo da su odnosi Srbije i Rusije „veoma dobri“, da s Putinom ima „česte konsultacije“ i da je javnost „mogla da vidi koliko je poštovanje Rusije“ i prema njemu i prema Srbiji, posle „nesmotrenog posta Zaharove“.\nZaharova je u subotu na Fejsbuku objavila sliku predsednika Srbije Aleksandra Vučića na niskoj stolici ispred velikog stola za kojim je predsednik SAD Donald Tramp, i uz sliku scene iz filma „Niske strasti“, u kojoj glumica Šeron Stoun sedi prekrštenih nogu i visoko zadignute suknje na saslušanju u policiji.\nKasnije se izvinila zbog te objave i navela da je „pogrešno interpretirana“, aludirajući da je mislila na odnos SAD prema gostu.\nVučić: ‘Amerika odškrinula vrata prema nama i učestvovaće u brojnim projektima’\nPredsednik Srbije Aleksandar Vučić izjavio je večeras u Beogradu da Bela kuća u prethodnih 30 godina „nije bila otvorena za Srbe“ i da su SAD sada, tokom njegove prošlonedeljne posete, „prvi put označile Srbiju kao važnog partnera i ukazale joj poštovanje“.\nGovoreći o pregovorima Srbije i Kosova u Vašingtonu, Vučić je za RTS rekao da je Bela kuća „bila rezervisana za Albance i sve druge koji su bili protiv Srba“ u poslednjih 30 godina.\n„Ovoga puta smo uspeli to da promenimo i da napravimo prostor za desetostruko i stostruko veće američke investicije u Srbiju. Sada je Amerika odškrinula vrata prema nama i učestvovaće u brojnim projektima“, rekao je Vučić.\nOn je kazao da pozicija Srbije koja je na evropskom putu „nije nimalo laka“ jer danas postoje najmanje četiri važna centra moći: EU, SAD, Kina i Rusija.


Kako iskoristiti svaki centimetar prostora - Moj Enterijer – Kupatila, Nameštaj, Kuhinje, Garniture...\nKako iskoristiti svaki centimetar prostora\nVećina ljudi započinje renoviranje svog prostora crpeći inspiraciju sa fotografija.\nKada su profesionalni fotograf Aja Breket i njen muž dodali još jednu spavaću sobu svom domu, počeli su njeno dizajniranje samo sa krevetom.\n"Kupili smo ga zbog stila, ali takođe i zbog kapaciteta njegovog prostora za odlaganje stvari," rekla je Aja za ovaj komad nameštaja sa ugrađenim fiokama. "Zatim smo dizajnirali sve ostalo oko njega."\nKao rezultat je nastala spavaća soba prosečne kvadrature koja se nalazi na trećem spratu njihove kuće iz 1895. godine u Ouklendu. Zbog oštrih zakonskih regulativa ovog grada, koje se svode na proširenja i renoviranja ovakvih starih građevina, celokupan projekat je morao da se ugovara u centimetrima.\nDobro prilagođen nameštaj čini većinu enterijera ovog domaćinstva, dok ga višnjino drvo i bele palete boja održavaju spokojnim. "Mi volimo minimalizam i celokupnu njegovu jednostavnost, koja svaki prostor čini svetlijim, prozračnijim i što je najvažnije manje komplikovanim i većim", dodala je Breketova.\nUGRAĐENI ELEMENTI ZA SAVRŠENO UKLAPANJE\nBračni par je uvideo da nema dovoljno prostora za nameštaj u svojoj novoj sobi, tako da su iskoristili svaki milimetar najbolje što su mogli. Breketova je radila sa drugom kako bi zajedno dizajnirali ugradne elemente, i prilagodili ih dostupnoj kvadraturi, dodajući karakteristike kao što su fioke u prozorsko okno, kako bi napravili dodatni dostupan prostor za odlaganje stvari.\nISKORISTITE PREDNOSTI PRAZBIH POVRŠINA\nPolice pokrivaju zidove koji bi inače bili prazni, dok je deo koji se nalazi ispod podesta spoljnih stepenica, postao idealno mesto za japansku takonamu. "Ovo je udubljenje u zidu čajnih kuhinja koje sadrži aranžmane sezonskog cveća ili različite objekte", objasnila je Aja. "Želela sam jedan takav detalj u našoj sobi, ali nismo imali dovoljno prostora, tako da je naš kompromis bio da postavimo orahovu policu u novom prostoru."\nISKORISTITE DOSTUPNU VISINU\nBraketova se odrekla njene originalne želje za ravnim krovom i krovnom baštom, zamenivši je za kosu konstrukciju koja se proteže u visinu koliko god to gradski propisi dozvoljavaju i daje njenoj sobi plafon na visini od tri ipo metra. "Suviše nizak plafon bi ovako oskudan prostor učinio klaustofobičnim", izjavila je.\nU svom lovu na svaku dostupnu površinu, Beketova se okrenula prostoru koji se nalazi između držača. U novoj spavaćoj sobi, džep vrata i draperije zauzimaju mesto klasičnih vrata koja se otvaraju pomoću šarki. U kupatilu su medicinski ormarići uvučeni u zid, dok se vodokotlić nalazi okačen visoko na zidu.\nStaklena tuš kabina čini da kupatilo u sklopu ove spavaće sobe deluje mnogo prostranije, nego što bi to uradile obične zavese, jer i dalje vidite čitavu prostoriju. Još jednu tajnu prostranog osećaja ovog malog ambijenta predstavljaju svetlarnici zbog kojih površina kupatila uopšte ne odaje izgled skučenog prostora.\nPROČITAJTE SLEDEĆI TEKST: Od kartonskih kutija do mini-kuhinje


Treća konferencija parlamentaraca Dunavskog regiona – EU projekti\nU izazovima današnjice, kada evroskeptici oštro napadaju evropski identitet, stvaranje makroregiona, kao što je Dunavski, predstavlja ključ saradnje, kroz razmenu ljudi, iskustava i prakse prekograničnog zbližavanja, istaknuto je na Trećoj konferenciji parlamentaraca Dunavskog regiona.\nDvodnevni skup, u organizaciji Skupštine Srbije i Nemačke organizacije za međunarodnu saradnju (GIZ), počeo je 21. juna Dunavskom plovećom konferencijom na kruzeru, uz učešće parlamentarca 14 zemalja dunavskog regiona.\nOni su plovili od dunavske delte u Rumuniji, preko Ðerdapa, Donjeg Milanovca i Smederava ka Beogradu. Poslanik Evropskog parlamenta Mihel Tuerer ocenio je da živimo u nesigurnom svetu, kad je Evropska unija okružena mnogim oružanim sukobima, ali da ona, uprkos tome, ostaje stabilna i vredi nastaviti tim putem.\nIstičući da je Dunavska strategija sastavni element nadogradnje, on je naglasio da se u EU zajednički neguje kulturno nasleđe. Ne želimo da se utopi ničiji identitet, objasnio je Tuerer, ali je ukazao da se pojedine članice EU plaše migracija, pominjući Mađarsku, koja namerava da podigne „zid“ prema Srbiji. Turera plaši takav razvoj situacije, koji smatra da bi trebalo da se razgovara o merama kojima bi taj problem bio rešen.\nGost konferencije abasador Austrije, zemlje koja je inicijator Dunavske strategije, Johanes Ajgner smatra da je, od kada on živi u Srbiji, Strategija „već pustila korenje“. Želim da ovaj zajednički poduhvat raste i da sve više turista krstari Dunavom, poručio je Ajgner.\nTema prvog panela konferencije, održanog na kruzeru Delta star, bila je Kulturno nasleđe i raznovrsnost, kao osnove evropskog identiteta u Dunavskom regionu, iz ugla jevrejskog nasleđa, na kojem je ocenjeno da pitanje restitucije imovine Jevreja, nije jevrejsko, već civilizacijsko pitanje.\nVršilac dužnosti generalnog direktora Svetske jevrejske organizacije za restituciju Našliel Dison istakao je na primer uspešne restitucije koja se odvija u Rumuniji i ocenio da u Srbiji vlasti čine velike napore da više rade na restituciji i pomere stvari.\nProfesor Univerziteta u Beogradu Nikola Samardžić podsetio je da je jevrejska zajednica u predratnom periodu živela na Dorćolu, pored Dunava. Ne samo da želimo da vratimo imovinu tim ljudima, već ne možemo zamisliti identitet Beograda bez našh jevrejskih suseda, a oni su se osećali Srbima i Jugislovenima, rekao je Samardžić.\nRukovodilc ovog GIZ projekta, Danijela Šili rekla je da Dunav predstavlja sliku u ogledalu različitosti Evrope, što je i čini zanimljivom. Precizirajući da se duž Dunava može videti više različitih kulturnih nasleđa, naglasila je Šili, ističući da su pojedine podunavske nacije, od Nemačke, do Rumunije, mnoge stvari izgradile, zahvaljujući jevrejskoj kulturi.\nPredstavnica Fonda za političku izuzetnost Jelena Volić Helbuš smatra da istorija Jevreja na Balkanu nije ispričana i ukazuje da nema prave literature, ali ima mnogo\npredrasuda. Bitno je ispričati istoriju i kulturu srpskih Jevreja, i Jevreja na Balkanu. Ako je zaboravimo, biće izgubljen značajan deo našeg evropskog identiteta, zaključila je Jelena Volić Helbuš.\nTagsaustrija, danube, dunav, dunavski region, ekonomija, eu, Evropska unija, giz, investicije, konferencija, kultura eu, madjarska, nemacka, parlament, parlamentarci, razvoj, razvojne sanse, rumunija, skupstina, slovacka, srbija, trziste


Muzejski voz "Romantika" ponovo vozi do Sremskih Karlovaca - www.lobi-info.rs\nMarija K. 3. maja 2018., 12:51 6.1k Views\nTokom letnje sezone, svake poslednje subote u mesecu, voz će saobraćati do Karlovaca, saopštila je železnička kompanija za prevoz putnika „Srbija voz“.\n„Romantika“ iz Beograda polazi u 9.30 sati, a u Sremske Karlovce stiže oko 11.40 sati. Povratak iz Sremskih Karlovaca je predviđen u 18.45 sati, a dolazak u Beograd je u 21.02.\nU restauriranim vagonima prvog, drugog i trećeg razreda, putnici će osetiti duh putovanja tridesetih godina prošlog veka. Tokom vožnje, putnici se u vagon-restoranu mogu osvežiti bezalkoholnim pićima i kafom, a za ljubitenje biciklizma obezbeđen je i vagon za prevoz bicikala.\nPrethodna objava Gori hangar u Padinskoj skeli, gust dim se širi okolinom\nSledeća objava Šta se dešavalo tokom pokušaja otmice u Borči i šta sledi


Longines sa tradicijom od preko 180 godina, predstavlja sinonim za eleganciju i časovničarsko umeće. Osnovan je davne 1832, u švajcarskom seocetu Saint-Imier gde mu je i danas sedište. Longines logotip, prepoznatljiv peščani sat sa krilima, deo je sportske baštine i prisutan je као zvanični mеrilac vremena najznačajnijih svetskih takmičenja i partner međunarodnih sportskih federacija. Longines, kao deo najveće svetske grupacije za proizvodnju satova Swatch Grupe, vodeći je svetski proizvođač satova, prisutan u preko 130 zemalja. Prestiž, elegancija i performans sa potpisom Longines već gotovo dva veka nemaju premca u svetu časovničarstva.\nViše informacija na: www.longines.com


Resurs Centar | Bečej: Budžet po meri gradjana\n30 okt Bečej: Budžet po meri gradjana\nProšlo je godinu dana od kada su se prikupljali predlozi građana za budžetske prioritete, i sada je vreme da se ponovo uključimo u akciju “Budžet po meri građana – I ti se pitaš!”.\nPo uzoru na mnoge svetske gradove koji povećavaju učešće građana u predlaganju i planiranju budžeta, Bečejsko udruženje mladih, Kancelarija za mlade i opština Bečej po treći put sprovode ovu akciju.\nCilj akcije je veće uključivanje građana u proces donošenja odluka, informisanje građana o budžetskom procesu, povećanje transparentnosti rada lokalne samouprave i budžetskog procesa, ali na taj način i promocija opštine Bečej kao dobrog mesta za privredni razvoj i privlačenje investicija.\nOpština Bečej će, kroz ovakav vid komunikacije sa građanima, prioritete uvrstiti u budžet za 2020. godinu, a svi izabrani predlozi će se finansirati iz budžeta opštine Bečej.\nZa realizaciju izglasanih projekata ukupno je namenjeno 100 miliona dinara iz budžeta opštine Bečej.\nU šta biste vi uložili sto miliona dinara iz budžeta opštine Bečej?\nÖn mire költene el száz millió dinárt Óbecse község költségvetéséből?\nOsim elektronskim putem, ankete se mogu popuniti i u kancelarijama mesnih zajednica na teritoriji opštine Bečej do 10. novembra.\nNakon prikupljanja i obrade svih pristiglih predloga, predsnavnici Bečejskog udruženja mladih i opštine Bečej će, u periodu od 11. do 29. novembra, održati okrugle stolove u svim mesnim zajednicama opštine Bečej, po naknadno utvrđenom rasporedu.\nNa okruglim stolovima građani će imati priliku da, zajedno sa predstavnicima opštine, diskutuju o njihovim prioritetima, prošlogodišnjim i ovogodišnjim.\nPotom će biti kreiran objedinjeni upitnik u elektronskoj formi, u vidu glasačkog listića, te će naši sugrađani biti u mogućnosti da glasaju za budžetske prioritete putem interneta ili u kancelarijama svojih mesnih zajednica. Glasački dan u okviru akcije „Budžet po meri građana – I ti se pitaš“ je 1. decembar.\nParticipativno budžetiranje je demokratski proces u kojem članovi lokalne zajednice direktno odlučuju kako će se potrošiti deo novca iz lokalnog budžeta. Na ovaj način građani, koji plaćaju porez i pune budžet, imaju priliku da sarađuju sa lokalnim vlastima i učestvuju u donošenju odluka, koje utiču na njihove živote.\nTo je mehanizam koji uključuje različite ciljne grupe, kao što su građani i njihova udruženja, biznis zajednica, nevladine organizacije, u određivanje prioriteta potrošnje u okviru budžeta lokalne samouprave.\nPARTICIPATIVNO BUDŽETIRANJE JE VAŽNO JER:\n• utiče na veći stepen poverenja između građana i vlasti;\n• doprinosi većem uključivanju građana u javni život, donošenje odluka, raspodelu i nadzor nad javnim fondovima;\n• pospešuje transparentnost javne administracije i efikasnost u potrošnji javnog novca;\n• edukuje građane kroz sticanje novih znanja i veština.


Učenici u Izraelu neće moći da uđu u školu bez negativnog testa - Моја учионица\nUčenici u Izraelu neće moći da uđu u školu bez negativnog testa\nGeneralni direktor Ministarstva obrazovanja Izraela Jigal Slovik najavio je danas da deci koja ne pokažu negativan take a look at na kovid-19 neće biti dozvoljeno da uđu u škole.\nKako je naveo, obrazovni sistem je spreman za otvaranje posle gotovo čitavog meseca obeležavanja verskih praznika.\nPojedini vrtići će se otvoriti u sredu popodne, a čitav obrazovni sistem vraća se redovnoj aktivnosti u četvrtak, preneli su izraelski mediji.\nZvaničnik ministarstva obrazovanja je izjavio da veruje da će roditelji testirati svoju decu kod kuće pre nego što ih ponovo pošalju u škole.\n„Mislim da nema drugog načina da odgovorimo na pandemiju već da verujemo roditeljima i prebacimo na njih što veću odgovornost za njihovu decu“, rekao je Slovik, objasnivši da se ministarstvo brine za odgovor na pandemiju i poštovanje karantina.\nNa pitanje šta će se desiti ako učenik dođe u školu bez testa, on je odgovorio da takvi učenici neće moći da uđu u školu, te da će roditelji biti informisani i moraće da dođu po svoju decu.\nSlovik je takođe rekao da podržava odluku da nastavnici koji nisu vakcinisani i odbijaju testiranje na kovid-19 ne dobijaju plate. U ovom trenutku oko 300 učiteja i nastavnika odbija obe opcije.\nU međuvremenu je Ministarstvo zdravlja Izraela najavilo da će od 3. oktobra važiti nove restrikcije, a između ostalog će se od onih koji su se oporavili od kovida-19 tražiti da prime jednu dozu vakcine, ako je od tada prošlo šest meseci, kako bi mogli da dobiju takozvanu zelenu propusnicu.\nNova pravila znače da će 1,2 miliona Izraelaca kod kojih je dijagnostikovan virus od početka pandemije uz one koji imaju pozitivan serološki take a look at morati da prime jednu dozu vakcine da bi dobili zelenu propusnicu, navode izraelski mediji.\nNova mera će stupiti na snagu isti dan kada će biti ukinute zelene propusnice onima koji nisu primuli treću buster dozu vakcine posle šest meseci od druge.\nU Izraelu je više od tri miliona od 9,3 milion stavnika dobilo buster dozu.\nU četvrtom talsu pandemije u Izraelu je zabeležen rekordan broj zaraženih u jednom danu, gotovo 11.000, ali je broj onih kojima je potrebno bolničko lečenje manji nego u ranijim slučajevima što se pripisuje velikom broju vakcinisanih.\nU subotu je urađeno gotovo 67.000 testova i zabeleženo 2.616 novih slučajeva zaraze, što znači da je stopa zaražavaja 3,9 odsto, da se nastavlja pattern opadanja broja inficiranih, prenose izraelski mediji.


Zadaci Koordinacionog tela su sve aktivnosti u vezi sa pojavom “COVID-19”, bolesti koju izaziva virus korona “SARS-CoV-2”, kao i praćenje sprovođenja i ažuriranje Akcionog plana za postupanje u slučaju pojave rizika/sumnje za širenje novog virusa korona 2019-nCoV u RS, te razmena podataka između humanog i veterinarskog sektora.\nTrenutna epidemiološka situacija u RS, kada je u pitanju pojava novog virusa korona u svetu i regionu bila je tema i današnjeg sastanka Ministar zdravlja i socijalne zaštite RS Alen Šeranić i v. d. direktora Instituta za javno zdravstvo RS Branislava Zeljkovića sa direktorima svih bolnica u Srpskoj.\nSaopšteno je da u RS do sada nije bilo prijavljenih obolelih od COVID-19, a tema sastanka bile su mere koje su do sada preduzete s ciljem ranog otkrivanja eventualnih sumnjivih slučajeva, s ciljem sprečavanja nastanka i širenja bolesti izazvane novim virusom korona.\n– Podsećamo, svim zdravstvenim ustanovama u RS ranije su upućene preporuke za postupanje, s ciljem sprovođenja adekvatnih mera nadzora nad zaraznim bolestima, a ministar zdravlja i socijalne zaštite RS je doneo Naredbu o obaveznom sprovođenju mera za reagovanje na pojavu bolesti izazvane novim virusom korona (COVID-19) u RS. Reč je bilo o trijaži pacijenata, kapacitetima za zbrinjavanje pacijenata u slučaju potrebe za izolacijom, pripremi prostora u slučaju potrebe za prihvatom većeg broja obolelih u UKC RS, Bolnici “Sveti Vračevi” u Bijeljini i Bolnici “Srbija” u Istočnom Sarajevu, kao i protokolima o dostavljanju uzoraka za laboratorijsko testiranje – navodi se u saopštenju, prenosi Srpskainfo.\nUPITNO NORMALNO FUNKCIONISANJE Bolnice k'o ozebao sunce čekaju ODOBRENI NOVAC


Naslovna / Fudbal / Liga evrope / Najveća pobeda u istoriji!\nfoto: BETA/DRAGAN GOJIC/MO\n2018-07-26 23:08 > 23:33\nSpartak je ostvario najveću pobedu u svojoj istoriji pobedom nad Spartom iz Praga sa 2:0. Strelci za Subotičane bili su Ćalasan i Đuričin.\nEkipa Vladimira Gićinovića odigrala je odličnu utakmicu i pokazala da favoriti ne pobeđuju uvek.\nSubotičani su već u osmom minutu pokazali da mogu da igraju protiv Sparte. Tada je prekid sa leve strane izveo je Glavčić, a lopta je nakon karambola stigla na drugu stativu gde je Nemanja Ćalasan bio spreman da je pošalje u mrežu i dovede Spartak u vođstvo.\nNakon primljenog gola Sparta je preuzela inicijativu. Imala veći posed i veći broj dodavanja, ali iz toga nije uspela da napravi konkretnu šansu. Pokušaj Srđana Plavšića može se podvesti pod najbolju šansu u prvom delu za Spartu, a radilo se o šutu koji je Perić lako odbranio.\nVeć u 58. minutu Spartak je posle sjajne akcije duplirao prednost. Egzekutor je bio Đuričin, ali treba skrenuti pažnju na asistenciju Šimure petom.\nVečerašnji trijumf Spartaka svakako predstavlja najprijatnije iznenađenje kada su srpski klubovi u pitanju. Sada ostaje da "Plavi Golubovi" odigraju i revanš na istom nivou i da se izbore za plasman u treće kolo.\n"Plavci" odredili cenu za Moratu\nJuve počeo sa prodajama\nPrethodna Partizan na mišiće, sa minimalcem u Litvaniju!


Tribina “Niste sami” održana u Zaječaru\nTribina “Niste sami” održana u Zaječaru\nNakon Beograda, Bačke Palanke, Novog Sada i Niša, tribina “Niste sami“, održana je 4. decembra i u Zaječaru u prepunoj sali Gradske skupštine.\nNa otvaranju tribine, zamenica gradonačelnika Grada Zaječara, Marina Milić je rekla:\n„Naš cilj kao društveno odgovorne zajednice je da se bavimo unapređenjem mentalnog zdravlja mladih ljudi, jer iako imaju taj poremećaj, to ne znači da nisu deo našeg društva. Čini mi se da veliku ulogu ovde igra i edukacija javnosti kako bi svi imali veće razumevanje“.\nNa tribini su se obratili i: Julijana Stanisavljević, Sektor za zaštitu osoba sa invaliditetom , Ministarstvo za rad, zapošljavanje, boračka I socijalna pitanja, Dragan Milošević, Šef odeljenja eksterne prodaje u Zaječaru, Dunav osiguranje, Ana Petković, Direktor ustanove za dnevni boravak dece i omladine ometene u razvoju “OBLUTAK“ i Dragana Petrović, Psiholog.\nU panel diskusiji su učestvovali: Miloš Lepojev, Diplomirani pravnik zaposlen u Centru za socijalni rad, osoba sa invaliditetom, Bojana Đorđević, korisnica ustanove “OBLUTAK“, Kristina Fruža, Savetnik u interaktivnoj psihoanalizi koja boluje od bipolarnog poremećaja, Dejana Baltes, Predstavnik OPENS-a i Katarina Stojanović, Predstavnik SOS linije centra SRCE.\nKampanja “Niste sami” ima za cilj prevazilaženje predrasuda prema mladim osobama sa problemima mentalnog zdravlja i invaliditetom.\nProjekat će biti realizovan u okviru 6 tribina u 6 gradova Srbije – tokom oktobra, novembra i decembra ove godine. Sa kampanjom će se nastaviti i u 2019. godini, kao i godinama koje slede.\nProjekat “Niste sami” su podržali: Narodna skupština Republike Srbije – kabinet predsednice Maje Gojković, Ministarstvo za rad, zapošljavanje, boračka i socijalna pitanja, UNICEF, Coca-Cola, MTS – Telekom Srbija i Hemofarm.\nSve aktivnosti projekta možete pratiti i na Fejsbuk stranici – Niste sami, kao i na Instagram profilu – @nistesami


FK Sarajevo se zahvaljuje navijačima i prijateljskim školama fudbala za podršku protiv FC Banants | Oficijelna stranica FK Sarajevo\nFK Sarajevo se zahvaljuje navijačima i prijateljskim školama fudbala za podršku protiv FC Banants\n22.07.2018 u 10:04h\nU uzvratnoj utakmici prve runde kvalifikacija za UEFA Evropsku ligu, FK Sarajevo je dočekao armenski FC Banants. Utakmica na najvećem stadionu u Bosni i Hercegovini završena je pobjedom Sarajeva 3:0, a prema procjenama na tribinama Olimpijskog stadiona "Asim Ferhatović-Hase" bilo je približno 8.000 gledalaca.\nNa porodičnoj tribini “Zapad Galerija”, Bordo klub je ugostio polaznike i roditelje Omladinskog pogona FK Sarajevo, Akademije FK Sarajevo, Škole fudbala “Asim Ferhatović-Hase” i igračice SFK 2000 Sarajevo.\nU saradnji sa našim partnerom Telemahom specijalni gosti na tribini „Zapad galerija“ bile su škole fudbala: Academica, Olimpic, Top gol, Bosna Union, Rudar Kakanj, Valter i Respekt.\nFudbalski klub Sarajevo se zahvaljuje svim našim navijačima i simpatizerima koji su došli na Olimpijski stadion “Asim Ferhatović-Hase”, i podržali naše fudbalere u ovoj međunarodnoj utakmici .\nUtakmica je, sa organizacionog gledišta, prošla u najboljem mogućem redu. O tome svjedoče i utisci UEFA-inog delegata, koji u svojoj zabilješci nije imao ništa negativno da napiše, čime su rukovodstvo Kluba i navijači poslali najljepšu moguću sliku iz glavnog grada Bosne i Hercegovine.


Džudit Garsija, obolela od dijabetesa priprema injekciju insulina za sebe (arhiva)\nU izveštaju ZSO navodi se da je dijabetes četiri puta češći nego što je bio 1980. i da danas pogađa 422 miliona odraslih osoba.\nSvetska zdravstvena organizacija saopštila je da je broj slučajeva dijabetesa sve veći širom sveta i pozvala vlade da preduzmu sveobuhvatne mere za zaustavljanje tog trenda.\nU izveštaju ZSO navodi se da je dijabetes četiri puta češći nego što je bio 1980. i da danas pogađa 422 miliona odraslih osoba. One predstavljaju 8,5 procenata odrasle populacije na svetu, što je povećanje od 4,7 odsto ili 108 miliona ljudi u 1980.\nMnoge odrasle osobe koje imaju dijabetes žive u zemljema u razvoju sa ograničenim pristupom tretmanima. Iako mnogi ljudi u zemljama u razvoju i dalje gaje svoju hranu, veća urbana populacija nema mesta za tako nešto.\nIzveštaj, objavljen danas povodom Svetskog dana zdravlja, okrivljuje prekomerno konzumiranje zaslađenih napitaka i masne i zaslađene hrane za povećanje gojaznosti u Latinskoj Americi, Aziji i delovima Afrike.


Federalni ministar Salko Bukvarević posjetio Općinu Trnovo | Općina Trnovo\nUtorak, Maj 22, 2018 23:42\nPočetna / Vijesti / Federalni ministar Salko Bukvarević posjetio Općinu Trnovo\nFederalni ministar Salko Bukvarević posjetio Općinu Trnovo\nJučer, 15.02.2017. godine Federalni ministar za pitanja boraca i invalida odbrambeno-oslobodilačkog rata, gospodin Salko Bukvarević posjetio je Općinu Trnovo. Radni sastanak načelnika općine Trnovo i ministra bio je konstruktivan, govorili su o rješavanju problemskih pitanja boraca i invalida na području naše općine, o izgradnji spomen-obilježja, zapošljavanju djece šehida, osnivanju boračke zadruge na općini Trnovo, te na kraju obišli dvije porodice šehida.\nNaime, iako je Općina Trnovo razvila svoju socijalnu politiku dosta dobro, ipak nije u mogućnosti da zadovolji sve potrebe stanovništva općine, općine koja je ponajviše uništena agresijom. Mnogi stambeni objekti boračke populacije na općini Trnovo su u jako lošem stanju, a porodice nisu u mogućnosti da ih same saniraju, te je načelnik pozvao ministra na međusobnu solidarnost kako bi riješili ove prioritete.\nMinistar je obećao da će obezbijediti dio sredstava za 5 najugroženijih porodica, kategorija branilačke populacije, kako bi se sanirali njihovi stambeni objekti.\nMinistar je upoznao općinskog načelnika o formiranju Fondacije za pružanje pravne pomoći boračkoj populaciji u manjem entitetu, dakle za pomoć borcima povratnicima. Ministar ističe kako zakon ne poznaje mjesto prebivališta, već prava branilačke populacije.\nBudžet ove Fondacije obezbjeđuje u najvećem dijelu Federalna vlada, ali i nekoliko općina učestvuje u ovom budžetu. Načelnik Općine Trnovo će na račun ove Fondacije uplatiti iznos od 3.000, 00 KM.\nKada govorimo o Boračkim zadrugama, kao vidu zapošljavanja ove populacije, ministar napominje da svi građani Općine Trnovo iz kategorije branilačke populacije mogu aplicirati i na ovaj javni poziv Ministarstva, te pokrenuti biznis po principu samozapošljavanja.\nNačelnik se zahvalio ministru na posjeti i najavio dalju saradnju Općine i Ministarstva.\nMinistar je istakao kako se svi građani Općine Trnovo, koji ispunjavaju dva uslova, a to je da su državljani BiH i da su pripadnici neke od kategorija branilačke populacije, mogu prijaviti, odnosno aplicirati na sve javne pozive Federalnog ministarstva za pitanja boraca i invalida odbrambeno-oslobodilačkog rata.\nSve javne pozive i obrasce za aplikaciju na iste možete pronaći na oficijelnoj stranici Ministarstva : http://www.fmbi.gov.ba/


DR TIODOROVIĆ IMAO POSEBAN ZAHTEV NA KRIZNOM ŠTABU: Tiče se otvaranja ugostiteljskih objekata, a od zaposlenih traži jednu stvar – UDARNA VEST . rs\nDR TIODOROVIĆ IMAO POSEBAN ZAHTEV NA KRIZNOM ŠTABU: Tiče se otvaranja ugostiteljskih objekata, a od zaposlenih traži jednu stvar\npetak, 9. aprila, 2021 petak, 9. aprila, 2021 4 min read UdarnaVest .rs\nSednica Kriznog štaba koja je počela jutros u 8 sati, završena je nepun sat kasnije, nešto pre 9 časova, a epidemiolog prof. dr Branislav Tiodorović imao je poseban zahtev na današnjem sastanku.\nKako Kurir nezvanično saznaje dr Tiodorović je tražio da se pre otvaranja ugostiteljskih objekata vakcinišu zaposleni u restoranima i rekao je da Grad Beograd odlično sprovodi vakcinaciju.\n– Odlično se odvija vakcinacija i očekujemo da se to nastavi. Odziv je izuzetno dobar i to je rešenje cele situacije uz poštovanje mera i što veći obuhvat vakcinacije. Najbolji smo po vakcinaciji u Evropi u ovom trenutku i po vrstama vakcina i po odzivu građana. Da održimo ovaj dobar trend i da u kratkom vremenu od mesec i po do dva postignemo kolektivni imunitet. Prema tome želeo bih da kažem da ima malo optimizma, ono što može da deluje depresivno je broj umrlih. Nadamo se da će se i to smiriti i da ćemo imati povoljniju situaciju – rekao je dr Tiodorović posle sednice.\nKada je reč o trenutnoj epidemiološkoj situaciji ističe da je i dalje vanredna.\n– Situacija je još uvek u statusu vanredne, uočava se blaga tendencija smanjenja broja novopotvrđenih slučajeva i uočava se odnos između prijema i otpusta u kovid bolnica koji se kreće u korist otpusta, a i smanjuje se broj prvih pregleda – rekao je dr Tiodrović.\nDodaje i da su bolnice i dalje pune.\n– Međutim bolnice su i dalje veoma pune i još uvek pod opterećenjem. Ovom dinamikom kako se kreću stvari, ako bi se nastavilo i narednih dana, može se razmišljati o određenim postupcima da neke od mera u odnosu na organizaciju određenih usluga bude dopušteno – kazao je on.\nIstiče i da se to „pre svega se misli na to da tržni centri mogu da počnu da rade pod pretpostavkom da se ova tendencija nastavi do ponedeljka i dalje ostaju zatvoreni oni delovi ugostiteljskih objekata u zatvorenom prostoru.“\nO beneficijama za vakcinisane\n– Mi nismo pusto ostrvo, pratimo šta se dešava. Izrael ima izuzetno dobre podatke, pa i Velika Britanija, sigurno ćemo biti na putu da dobiju benefite oni koji su primili dve doze. Možemo da razmišljamo i treba da razmišljamo da imaju benefite. Da li ćemo obezbediti publiku na stadionu za vakcinisane, ili oni koji nisu, a ima opravdanje što nije vakcinisan da uz PCR test može da uđe.\n– Što se tiče obavezne vakcinacije zdravstvenih radnika apsolutna preporuka je da treba da bude njihova vakcinacija obavezna, za sve koji nemaju neki zdravstveni problem.\nO zaražavanju dece\n– Ako bi to sagledavali u celini može se reći da imamo teških slučajeva i kod dece, ali gledano procentualno to je daleko ispod onog što bi se moglo očekivati da su deca ugrožen deo populacije, to nije slučaj – istakao je on.\nProslava posle derbija\n– Odgovor je jasan, mislim da sam ga već dao. Svaki član Kriznog štaba mora da se ponaša shodno onome što donosimo svi zajedno. Svako od nas mora dobro da se zamisli kada se nađe u takvoj situaciji. To je individualna odgovornost, svako treba da bude primer kako treba da se ponašamo – rekao je dr Tiodorović.\nPremijerka Ana Brnabić je takođe pohvalila Beograd, Novi Sad i Vojvodinu jer se ističu u sprovođenju vakcinacije.\nDanas je, kako Kurir nezvanično saznaje doneta odluka da od ponedeljka 12. aprila budu otvoreni tržni centri, ali u tržnim centrima neće raditi ugostiteljski objekti. Radno vreme tržnih centara produžava se do 22 sata.\nPored toga, deca se vraćaju u klupe od 19. aprila. Medicinski deo Kriznog štaba je odbio razgovor o otvaranju ugostiteljskih objekata u zatvorenom.\nKRIZNI ŠTAB ODLUČIO! Uvode se nove mere\nPRVE FOTOGRAFIJE SA MESTA NESREĆE Vojni kamion sleteo s puta, ispale rakete, saobraćaj blokiran kod Ostružnice


“Mladen Ivanić tvrdi da nema pomaka u vezi sa reformskom agendom, a, sa druge strane, Denis Zvizdić kaže da nakon sastanka u Tesliću ne postoji nijedno sporno pitanje. Netačna je i jedna i druga tvrdnja. Do pomaka jeste došlo, ali nedovoljno da bi se išlo na usvajanje dokumenta, jer spornih pitanja još ima”, istakla je Cvijanovićeva.\nOna je podsjetila da za usvajanje agende nisu ispunjeni ni preduslovi, ni uslovi.\n“Preduslov je ratifikacija sporazuma sa Svjetskom bankom na osnovu čega Republici Srpskoj pripada više od 35 miliona KM, a koje su blokirali SDS i PDP-NDP u Parlamentarnoj skupštini BiH. Od toga zavisi da li uopšte vrijedi razgovarati i bilo šta dogovarati sa tim ljudima koji se nalaze na vlasti u institucijama BiH, i zato je to preduslov. A, uslov je da se usaglasimo o samom tekstu dokumenta agende”, pojasnila je premijer Srpske.\nOna je navela da ne postoji saglasnost ni o Pismu namjere sa MMF-om. “Naš osjećaj je da namjera tog dokumenta nije da se postepeno oporavljamo nakon provedenih mjera, već naprotiv da tonemo dublje u zavisnost od kreditiranja. Stoga je neophodno još usaglašavati stavove i o ovom dokumentu i vidjeti šta je realno da se provede u narednom periodu, a da to zaista donese napredak opšteg ambijenta”, poručila je Cvijanovićeva. Srna\nTagovi: denis zvizdicmmfreformska agendazeljka cvijanovic